BETUL KE MAMA PERLU ELAKKAN TELUR MENTAH SEBELUM PROSES BERSALIN?

Ada petua yang mengatakan makan sebiji telur ayam kampung mentah membantu ibu mudah bersalin dengan mudah. Ada juga petua yang menyatakan minum milo dicampur dengan telur ayam kampung. Dan ada juga yang minum segelas tea dicampur dengan telur ayam kampung. Ia mesti diminum apabila para ibu sudah mempunyai tanda-tanda sudah mahu bersalin. Anda pernah dengar petua ini tak? Rasanya rata-rata ibu hamil pernah terbaca dan mendengan nasihat rakan-rakan untuk amalkan. Benarkah keberkesanannya? Apa pun tepuk dada tanya selera. Atau anda mungkin boleh bertanya kepada doktor atau pegawai perubatan yang berpengalaman terlebih dahulu.
Ini merupakan perkongsian daripada saudara Hafiz Sulaiman daripada facebooknya:
Astaghfirullah, sesak nafas terbaca petua mudah bersalin viral..Nak mudahkan bersalin cuba makan plantah dan mee lor? Ada pula yang syorkan telur mentah 2 biji..? Saya biasanya mengelak komen benda viral atau isu semasa.. risau ada yang tersinggung. Kali ni saya bukan apa, tapi kesian dan rasa berdosa kalau tak tegur apa yang saya belajar. Kita sama-sama betulkan dan belajar dari kesilapan 🙂 Bahaya tu puan…Risiko pada ibu.. risiko pada bayi dalam kandungan.. saraf bayi boleh terencat… penglihatan boleh jadi cacat! Petua mesti ada asas..dan faham asbab petua serta risikonya.

TELUR –Mengandung memberi stres kepada badan..meningkatkan kortisol (hormon steroid)..Ya, imuniti badan akan menurun. Steroid berlebihan kurangkan imuniti badan.. Telur mentah berisiko dijangkiti kuman Salmonella dan ibu berisiko keracunan makanan kerana kuman ini. Demam, muntah, sakit perut, cirit birit dan renjatan merupakan antara kesan keracunan kuman Salmonella.
PRODUK KOKO –Saya tidak tahu mengapa bersalin selalu orang syorkan makanan proses seperti mee lorr. Ia tinggi gula fructose proses dan juga mengandungi maltodextrin..yang meningkatkan gula darah ke langit.. Gula fruktosa ni toksik ya jika berlebihan. Menurut pakar hormon kanak-kanak, kesan berlebihan gula fruktosa ni sama seperti kesan arak kecuali tidak mabukkan. Kesan berlebihan gula ini dikaitkan dengan saraf, merosakkan hati (hati berlemak), meningkatkan asid urik, meningkatkan lemak jahat oxLDL penyebab sakit jantung serta menyebabkan obesiti. Takde bukti pun Mee lor ambil masa bersalin cepatkan kelahiran. Buat masa ini, ia layak dikelaskan sebagai MITOS.
MARJERIN – Lemak durjana yang mula diharamkan di US bermula tahun 2015 dan berkuatkuasa sepenuhnya pada tahun 2018 terkandung pada bahan masakan kegemaran ramai ini.

Apa bahaya lemak trans ini?
Rujukan : Weston A. Price Foundation
1) Risiko penyakit jantung. Denmark menyaksikan penurunan kes sakit jantung lebih 50% hanya dengan menurunkan kadar lemak trans daripada 6gram kepada 1gram.
2) Risiko kanser
3) Risiko kencing manis
4) Gangguan imuniti
5) Gangguan kesuburan dan organ pembiakan.
6) Jika menyusu, lemak trans boleh mencemari susu dan menggangu perkembangan saraf serta merencatkan penglihatan.
7) Trans fat mengurangkan berat badan fetus dan merencatkan perkembangan otak dan saraf kandungan.
Ambil maklum ya ibu-ibu kajian penting oleh Berghaus et al. 1998, 2001: Paras darah kandungan trans fat bayi sama dengan paras trans fat ibu. Apa maknanya? Trans fat MERENTASI uri ibu dan menjadi “makanan” bayi..maksud saya.. RACUN pada kandungan.
BETUL KE BERKESAN PETUA TU?

Saya hanya boleh speculate mengikut pemahaman sains saya. Gula tinggi Mee Lorr, trans fat Plantah dan telur mentah tinggi histamin mungkin meningkatkan keradangan.. Malah menurut pakar nutrisi Dr Loren Cordein. PhD, sejenis enzim, lysozyme yang terkandung dalam telur mentah menyebabkan sindrom “leaky gut” dan mungkin menyebabkan keradangan bagi mereka yang alah. Keradangan mungkin meningkatkan aktiviti kontraksi rahim. Tapi berbaloi kah gerakkan rahim dengan mengambil makanan menakutkan seperti lemak trans itu?
Mengapa tak pilih alternatif lebih selamat? Jika low risk pregnancy, boleh cuba alternatif lebih selamat..saya kongsi dalam post saya yang seterusnya insha Allah. Dalami lah ilmu pemakanan untuk semasa bersalin..Supaya kita tak terikut-ikut tanpa tahu sebab dan risiko kepada kesihatan kandungan dan kesihatan ibu mengandung sendiri. Kalau ada petua pelik nanti viral sebab taktik marketing pun, siapa tahu? Semoga perkongsian ini bermanfaat. Saya harap mana yang dah buat tak tersinggung..kita belajar daripada kesilapan 🙂
Sumber:  FB Hafiz Sulaiman (https://www.facebook.com/muiz.h.sulaiman/posts/2099170833443052 )


Bahaya atau Tidak? Ini Yang Akan Berlaku Jika Anak Tidak Bersarapan

Kebanyakkan ibu bapa apabila ditanyakan tentang apa yang mereka mahu pada anak-anak mereka pasti memberikan jawapan ini – berjaya dalam pelajaran! Dalam dunia yang penuh saingan ini ibu bapa sanggup berusaha bagi memastikan anak mereka mendapat pendidikan terbaik. Namun ramai ibu bapa yang terlepas pandang satu cara yang mudah dan berkesan untuk merangsang pencapaian anak-anak mereka iaitu sarapan pagi yang berkhasiat.
Gaya hidup yang semakin sibuk, ramai ibu yang agak sukar menyediakan sarapan pagi yang berkhasiat untuk mereka. Akibatnya ramai kanak-kanak yang tidak mendapat keperluan zat harian mereka untuk membesar dengan sempurna.  Kesuntukan masa ibu bapa di sebelah pagi sering dijadikan alasan tidak sempat bersarapan. Untuk sarapan ibu bapa tidak perlu menyediakan hidangan yang berat atau rumit. Sebaliknya, anak-anak boleh memulakan kegiatan harian mereka dengan sarapan pagi yang ringkas dan berkhasiat.

Sarapan memberikan kesan yang dramatik terhadap kemampuan belajar anak-anak. Sarapan menguatkan daya tumpuan, masa tindak balas, kebolehan belajar, perasaan dan ingatan. Manakala kanak-kanak yang tidak bersarapan akan mengakibatkan turunnya prestasi pelajaran mereka di sekolah.Satu kajian yang dijalankan di Universiti Cardiff, Wales menunjukkan mereka yang makan sarapan berserat tinggi kurang mengalami keletihan sebanyak 10 peratus. Golongan ini juga berkebarangkalian mendapat kemurungan yang paling rendah dan menunjukkan kemahiran kognitif yang lebih baik.
SEDIA SARAPAN SIHAT & BERKHASIAT

Sebagai ibu bapa kita perlu menanamkan tabiat pemakanan sihat untuk anak dan amalan itu perlu digalakkan sejak mereka masih kecil. Bak kata pepatah Melayu, `melentur buluh biarlah dari rebungnya’. Selain itu, adalah penting bagi ibu bapa mengamalkan dan menunjukkan teladan baik dalam mengamalkan pemakanan sihat untuk anak. Justeru, kepekaan ibu bapa terhadap pemakanan si anak amat penting termasuk menentukan sumber, jenis dan masa makan mereka. Antara sumber makanan penting untuk tumbesaran kanak-kanak termasuklah protin, karbohidrat, vitamin dan kalsium.
Pengambilan makanan tidak seimbang seperti menumpukan karbohidrat semata-mata tanpa protin atau vitamin boleh menjejaskan tumbesaran kanak-kanak. Oleh kerana itu bagi memastikan tumbesaran mental dan fizikal sejajar usia, ibu bapa sendiri perlu tahu jenis atau kumpulan makanan.Karbohidrat misalnya, merangkumi nasi, ubi dan roti, begitu juga dengan kumpulan yang lain. Sekiranya si anak enggan makan nasi, ia boleh digantikan dengan mi atau roti. Pengetahuan ini penting bagi memastikan anak mendapat khasiat dalam kelas yang diperlukan kerana peranannya bukan sahaja sebagai pemberi tenaga, tetapi juga untuk pertumbuhan, pembaikan serta melindungi tubuh.Serat membantu memperlahankan penyerapan makanan dalam perut, menyebabkan seseorang yang mengambilnya mempunyai tenaga lebih lama berbanding mereka yang tidak mengambil sarapan. Hidangan untuk sarapan sebaiknya mudah, namun mempunyai nilai khasiat yang tinggi. Ini amat penting terutama pada waktu pagi sebab pada waktu pagi kanak-kanak mungkin tidak ada selera untuk makan. Jadi sebagai ibu perlu tahu untuk bangkitkan selera anak dengan memberi minuman suam atau panas.Ramai ibu bapa mengabaikan pengambilan sarapan sedangkan keperluannya amat mustahak. Sebagai contoh, kalsium yang terdapat dalam segelas susu membantu membina tulang yang kuat manakala serat membantu melancarkan penghadaman.Selain itu, bijirin sarapan pagi yang diambil memberi tenaga yang diperlukan oleh anak anda untuk memulakan kegiatan harian mereka.
CARA TARIK ANAK BERSARAPAN

Ibu bapa sendiri digalakkan agar makan bersama dengan anak mereka bagi menunjukkan contoh yang baik mengenai pentingnya bersarapan pagi.Sebagai ibu bapa, kita bertanggungjawab menjadikan sarapan pagi itu sesuatu yang menyeronokkan selain menyediakan makanan yang digemari si anak.Sarapan pagi yang berkhasiat walau hanya dengan segelas susu atau milo bersama sekeping roti sudah cukup untuk mengalas perut si anak.Kegagalan mengambil sarapan pagi bukan sahaja menyebabkan kandungan glukosa dalam darah menjadi rendah, tetapi juga boleh membawa kepada pelbagai masalah fisiologi dan fizikal seperti pening, lesu dan hilang tumpuan.
Sumber: Internet


WAKTU MAKAN MASA PALING STRES BUAT MAMA YANG PUNYA ANAK SUSAH MAKAN

“Kamu ni, bila waktu makan saja selalu macam tu. Susah betul nak makan. Makan la cepat. Nak balik pulak ni. Kedai nak tutup dah. “ tinggi suara si ibu berkata.
Anak di sebelah, terkejip-kejip menahan airmata dari tumpah akibat dimarahi.
“ Dahla. Takmau makan sudah. Suruh makan ja nangis. Suruh makan ja nangis. Nanti lapar baru tahu. Jangan sibuk nak minta makan pulak nanti. Dekat rumah takde makanan. Biar lapar. Pergi basuh tangan” kata si ibu tinggi.

Tidak sedar mata-mata sekeliling memerhati anaknya yang sedang tersedu-sedu menangis. Waktu makan kadangkala waktu yang stres pada ibu bapa. Anak tidak mahu makan, anak main-main waktu makan, anak meragam dan menangis. Semuanya seperti tidak kena.Kerana itu kadangkala lebih mudah makan di rumah berbanding makan di luar jika difikirkan kerenah anak. Ibubapa stress, anak juga stress. Waktu yang sepatutnya menjadi waktu berkongsi cerita dan mendidik anak, menjadi waktu yang dibenci anak. Pemakanan anak yang tidak teratur juga kadangkala akan menyebabkan anak tidak ambil makanan mencukupi keperluannya seharian. Di sini saya kongsikan tips agar keperluan anak dapat dicapai dengan baik.

Sediakan hidangan secara kerap. Iaitu 5-6 hidangan sehari.  Berikan tiga hidangan utama iaitu sarapan pagi, makan tengahari dan makan malam. Tambahkan snek antara waktu makan 2-3 hidangan sehari bagi memastikan anak sentiasa kenyang. Jarak antara setiap waktu makan adalah antara 2-3jam. Elakkan jarak masa yang terlampau lama antara satu waktu makan.

Ketahui bila waktu tidur anak. Rancang masa pemberian makanan sebelum waktu tidur atau selepas waktu tidur anak. Elakkan memberikan waktu makan ketika anak sudah terlampau letih dan mengantuk. Sebagai contoh : Waktu tidur Zariff di taska adalah jam 12.30 tengahari sehingga jam 2 petang. Maka, berikan waktu makan tengahari seawal jam 11.30 pagi dan snek pada jam 3 petang apabila dia bangun dari tidur.

Berikan makanan yang berkhasiat.  Rancang menu dan snek yang mahu diberikan kepada anak. Elakkan anak-anak anda kerap makan makanan kurang bernutrisi seperti keropok, kerepek , gula-gula dan sebagainya. Elakkan juga pemberian snek atau minuman atau makanan manis sebelum waktu makan. Ini akan menyebabkan anak cepat kenyang dan tidak makan dengan baik semasa waktu makan utama.

Jadikan waktu makan, waktu yang selesa. Elakkan anak-anak stress, takut, sedih atau risau kerana ini akan menghalang anak makan dengan baik. Elakkan mengugut anak untuk makan dengan habis atau menghukum anak untuk menarik balik perkara yang disukainya.“ Makan sayur tu bagi habis. Jika tidak, kamu jangan bangun selagi belum habis makan.“ kalau makan tak habis, ayah buang game dalam ipad kamu” Kedengaran agak kejam kan… tetapi ini yang biasa kedengaran. Waktu makan yang stress menyebabkan anak tidak suka makan kerana dia sering dimarahi dan didenda. Ini menyebabkan mereka akan tidak mengambil makanan yang seimbang dan sihat. Jadikan waktu makan yang menyeronokkan. Untuk menggalakkan anak makan sesuatu makanan yang tidak disukainya, ibu dan ayah terlebih dahulu harus berusaha makan dan menunjukkan makanan itu sedap. Ceritakan khasiat makanan. Jadikan waktu makan dipenuhi gelak tawa dan cerita oleh ibu dan ayah. Puji anak apabila anak berusaha untuk makan makanan yang tidak disukainya atau ditolaknya. Beri masa untuk anak menghabiskan makanannya. Waktu makan haruslah tidak melebihi 30minit. Waktu makan yang panjang akan menyebabkan anak mulai tidak selesa, meragam dan sukar menghabiskan makanannya.

Elakkan gangguan semasa waktu makan. Tutupkan televisyen sekurangnya 30minit sebelum waktu makan, untuk memastikan anak lebih tenang ketika waktu makan. Elakkan telefon bimbit, ipad, tablet di atas meja makan atau semasa waktu makan kerana ini akan menggangu fokus anak untuk makan.

Sediakan peralatan atau perabot yang sesuai untuk anak. Gunakan kerusi yang bersesuaian dengan anak seperti ‘ high-chair, atau ‘booster seat” bagi memastikan anak dapat makan bersama ahli keluarga di meja makan. Sediakan pinggan, manggkuk , cawan , sudu dan garfu yang bersesuaian dengan anak. Mangkuk yang lebih kecil mudah untuk anak menceduk makanannya berbanding mangkuk besar. Jika, makanan tumpah, elakkan memarahi anak. Waktu makan seharusnya dijadikan waktu untuk anak belajar kemahiran untuk makan dengan baik. Sediakan kain yang lembap atau tisu untuk mengelap makanan dan minuman yang tumpah. Jadikan waktu makan waktu untuk anak belajar menguruskan dirinya juga.  Beri peluang kepada anak untuk belajar mengelap dan mengutip makanan yang tumpah.

Berikan peluang kepada anak untuk menyatakan mereka sudah kenyang. jika Tuan/ Puan lihat anak sudah makan dengan jumlah sepatutnyam elakkan memaksa anak makan dengan lebih banyak. Maka, amaun di awal sebelum makan juga haruslah berpadanan dengan yang boleh diambil olehnya. perut kita manakan sama dengan saiz perut anak. Usah anggap anak sama dengan anak orang lain. perhatikan keperluan dan pengambilannya. Beri makanan mengikut jumlah yang boleh diambil. Bukan ikut apa yang kita mahu dia makan.

Sumber: FB RuQayyah Muhd  ( https://www.facebook.com/ladyqay/posts/10153401878609211 )


BAYI KALAU SEDANG GEMBIRA NAK CAKAP TAK RETI. TAPI MAMA BOLEH TANGOK PADA ISYARAT INI.

Sebelum umur satu bulan, bayi belum lagi boleh menunjukkan mereka sedang gembira dengan cara senyum. Memahami emosi bayi bukanlah satu perkara yang mudah, terutamanya jika anda adalah seorang ibu muda. Mereka tak mampu untuk mengekspresikan apa yang mereka rasa secara verbal. Jadi, ianya adalah penting untuk kita mengamati tanda-tanda yang mereka tunjukkan kepada kita.  Kita sering dengar tentang cara untuk mengetahui bayi sedang sedih, tidak selesa dan sebagainya. Tapi pernahkah anda tahu, bila sebenarnya bayi anda sedang gembira dan selesa jika mereka masih belum mampu untuk senyum, apatah lagi berkata-kata?

BAYI BARU LAHIR
Pada awal kelahiran, bayi belum boleh menunjukkan sebarang emosi positif. Jadi jangan kecewa bila anda buat semua mimik muka yang anda tahu pun tapi mereka hanya memandang anda sahaja. Buat masa ini, bayi hanya menangis atau tidak menangis sahaja.

0 HINGGA 3 BULAN

Jika anda mendukung bayi pada usia ini dan mereka tidak membengkokkan badan mereka tapi hanya duduk tenang mengikut pangkuan tangan anda – itulah tanda mereka sedang selesa. Mereka gembira kerana anda memenuhi semua keperluan asas mereka seperti menyusu, menukar lampin dan sebagainya.

1 HINGGA 3 BULAN
Pada usia antara 4 hingga 10 minggu kelahiran, bayi biasanya cenderung untuk senyum secara spontan. Sebelum itu, bayi akan senyum kerana mereka berasa selesa secara dalaman (seperti buang angin) atau pun senyum secara refleks ( anda perasan bila mana bayi kadang kala tersenyum sendiri sewaktu lena tidur, bukan? ) Namun, pada usia 1 hingga 3 bulan ini, mereka akan mula senyum sebagai respons kepada apa yang orang di sekeliling buat kepada mereka.

3 HINGGA 6 BULAN

Setelah mula senyum, bayi anda akan mula ketawa pula pada usia ini. Mereka biasanya akan ketawa disebabkan oleh bunyi-bunyi lucu ataupun disebabkan oleh sentuhan anda pada tubuh badan mereka. Anda pasti boleh menghabiskan lebih banyak masa untuk bergurau dengan mereka hanya untuk mendengar mereka ketawa. Permainan “ciku cak!” adalah antara yang mesti anda cuba.

4 HINGGA 7 BULAN
Perhatikan apa yang anda ucapkan di hadapan bayi anda pada usia ini. Bayi anda akan mula menangkap bunyian dan intonasi yang mereka dengar daripada percakapan anda. Mereka kini sudah belajar untuk bercakap bagi mengekspresikan emosi mereka. Jika mereka berceloteh dengan anda pada nada yang semakin tinggi, mereka sebenarnya menunjukkan bahawa mereka selesa untuk berinteraksi dengan anda.

12 HINGGA 18 BULAN

Pada usia ini, bayi anda sebenarnya sudah mula pandai untuk berjenaka. Mereka akan melakukan perkara-perkara yang melucukan untuk membuat anda ketawa seperti memakai lampin di kepala dan bermacam-macam perkara lagi. Sewaktu perkembangan tumbesaran mereka ini, perkara-perkara yang mengarut ataupun kelihatan bodoh adalah sumber kelucuan bagi mereka.

Sumber: zuriat.my


Ini Ikhtiar Untuk Mendapatkan Anak Kembar Walaupun Tiada Genetik Kembar

Jika diikutkan secara logiknya, kebarangkalian untuk seseorang yang tiada langsung genetik kembar untuk mendapat anak kembar tentulah lebih rendah berbanding mereka yang ada susur-galurnya. Selain itu, mereka yang lebih tinggi, berbadan gempal, dan melalui rawatan kesuburan IVF adalah lebih berpotensi untuk kehamilan kembar. Namun, jika mengikut kajian sains, setiap wanita mempunyai potensi untuk mendapat anak kembar. Berikut adalah beberapa petua dapat anak kembar yang boleh anda usahakan bersama pasangan. Tak salah mencuba, bukan?
HAMIL PADA LEWAT USIA

Menurut sumber, wanita yang lebih berusia cenderung susah untuk hamil. Tetapi sebenarnya jika mereka ini hamil, terdapat lebih kemungkinan untuk memiliki anak kembar. Pendek kata, semakin tua, semakin besar kemungkinan untuk memiliki anak kembar. Ini dibuktikan dengan peningkatan 7% di usia 40 tahun dan 17% di usia 45 tahun. Walaubagaimanapun, seeloknya anda mendapatkan nasihat daripada doktor terlebih dahulu kerana hamil di usia sebegini biasanya mempunyai cabaran dan komplikasi tertentu.
MENGAMBIL SUPLEMEN ASID FOLIK
Semua wanita yang sedang merancang untuk hamil memang digalakkan untuk mengambil suplemen folat atau asid folik kerana ia membantu menstabilkan hormon wanita di samping mencegah kecacatan bayi dalam kandungan. Selain itu, laporan daripada New Scientist menunjukkan bahawa suplemen asid folik akan meningkatkan kebarangkalian untuk kehamilan kembar kerana ia menggalakkan ovulasi serta implantasi lebih daripada sebiji telur. Namun, jangan pula berlebihan dan melebihi rekomendasi ubat-ubatan yang disarankan, iaitu 1000mg sehari.
MAKANAN BERSUMBER FOLAT
Selain pengambilan suplemen asid folik, makanan semulajadi yang bersumber folat boleh anda makan perbanyakkan sebagai salah satu petua dapat anak kembar. Antara makanan yang kaya dengan folat adalah makanan yang tinggi vitamin B9 seperti sayur bayam, kuning telur, brokoli, tomato, buah tembikai susu, biji bunga matahari, dan hati.
MENYUSU BADAN
Menyusu badan selama ini dianggap sebagai cara mencegah kehamilan yang semulajadi kerana kadar prolaktin yang tinggi. Namun, setelah 6 bulan melahirkan, kitaran haid anda sebenarnya akan kembali normal. Menurut laman web kesihatan, inilah saat yang tepat untuk mendapatkan anak kembar. Ini kerana, wanita yang terus menyusui bayinya lebih berpotensi untuk hamil anak kembar apabila berlakunya pelepasan beberapa telur ketika ovulasi. Penelitian mendapati bahawa ibu menyusu memiliki peluang 9 kali ganda lebih besar untuk memiliki anak kembar.
PENGGUNAAN PIL PERANCANG

Menggunakan pil perancang umumnya akan membantu mengatur kitaran haid wanita. Namun, setelah anda berhenti mengambilnya, tubuh anda akan ‘keliru’ buat sementara waktu sebelum dapat menyesuaikan semula kepada keadaan asal tubuh. Ada kalanya, proses peralihan ini akan menyebabkan bahagian tubuh anda tidak berfungsi seperti biasa. Dalam tempoh 1-2 bulan selepas berhenti memakan pil perancang, kebarangkalian untuk mendapat anak kembar adalah lebih tinggi kerana mungkin tubuh akan membebaskan 2 ovum berbanding biasa. Jadi, inilah waktu terbaik untuk anda mencuba untuk mendapatkan anak kembar.
PRODUK TENUSU
Sebuah penelitian dalam The Journal of Reproductive Medicine menunjukkan bahawa pengambilan produk tenusu dapat meningkatkan kehamilan kembar. Ia mungkin didasari oleh Insulin-like Growth Factor yang terdapat dalam lembu dan salah satu hormon yang terkandung di dalamnya.
MEMAKAN UBI
Jika anda perhatikan, sesetengah produk menggunakan ubi-ubian (cassava) dalam membantu meningkatkan kesuburan dan kehamilan kembar. Ini kerana, ia diamalkan dalam diet sebuah suku Afrika yang mempunyai kadar kehamilan kembar yang sangat tinggi hingga digelar ‘Land of Twins’. Setelah dikaji, nutrisi dalam ubi-ubian dapat merangsang ovari untuk memproduksikan lebih daripada 1 sel telur semasa proses ovulasi.
KEKALKAN GAYA HIDUP AKTIF
Apa pun, adalah mustahak untuk anda mengekalkan gaya hidup aktif melalui diet seimbang dan senaman. Keadaan kesihatan yang baik dapat membantu anda melalui proses kehamilan yang lebih selamat dan kurang berisiko. Oleh itu, bersederhanalah dalam mengamalkan apa saja suplemen atau pemakanan hanya kerana inginkan kehamilan kembar. Petua dapat anak kembar boleh diamalkan, tapi jangan terlalu obses sehingga ia mengganggu keseimbangan tubuh badan anda ya!
Sumber: Zuriat.my


PERKEMBANGAN ANAK LELAKI & ANAK PEREMPUAN MEMANG BERBEZA. BETUL KE?

Kata orang, anak lelaki biasanya lambat bercakap, manakala anak perempuan lebih petah. Anak lelaki susah duduk diam, manakala anak perempuan lebih senang dengar kata. Benarkah tanggapan ini? Semua anak yang dilahirkan istimewa. Dari segi saintifiknya, mungkin ia ada benarnya. Ini kerana cara pembentukan otak bayi lelaki dan perempuan berkembang dengan cara yang berbeza. Sedikit sebanyak, mereka dilahirkan dengan memiliki karakter tertentu serta minat pada benda yang berbeza.

 ANAK LELAKI SUKAKAN GERAKAN MESIN BERBANDING GERAK TUBUH MANUSIA

Anak Lelaki: Menurut kajian pakar psikologi, anak lelaki lebih minat menumpukan perhatian pada pergerakan mesin atau alat mekanikal. Ketika menaiki kereta, mereka lebih leka memerhatikan ‘wiper kereta’ daripada wajah orang dewasa yang sedang bercakap. Mereka juga boleh hipotesis tentang pergerakan. Contohnya apabila kereta mainan bergerak di bawah meja, ia akan menuju ke sudut yang bertentangan.
Anak Perempuan: Anak perempuan pula lain minatnya. Mereka lebih gemar memerhati cara gerakan orang disekeliling. Mereka lebih mudah meniru perbuatan kita seperti cara menjaga bayi kecil. Mereka juga tidak kurang hebatnya dan mungkin hebat lagi dalam meniru gaya memandu kereta seperti anak lelaki.

 ANAK LELAKI SUSAH DUDUK DIAM

Anak Lelaki: Jika kita ke taman permainan, yang berlari  dan memanjat sana-sini sudah tentu anak lelaki lebih ramai. Anak lelaki lebih suka bergerak aktif dan senang melakukan aktiviti yang melibatkan kemahiran motor kasar. Perkara ini disokong berdasarkan kajian yang dilakukan  di Kanada terhadap bayi lelaki dan perempuan.  Ia mendapati bahawa anak lelaki lebih susah untuk duduk diam ketika meyalinkan pakaiannya, ketika di dalam ‘stroller’ dan lebih suka merangkak ke jarak yang jauh.
Anak Perempuan: Bagi anak perempuan pula, mereka dilihat lebih teliti dan ketika diberikan tugas yang melibatkan motorik halus seperti bermain permainan, menggunakan perkakas makan, dan menulis. Lazimnya, anak perempuan akan memiliki hasil yang lebih baik. Namun begitu, anak lelaki dan perempuan mula berjalan pada waktu yang agak sama.

 ANAK PEREMPUAN LEBIH MUDAH MEMBACA RAUT WAJAH

Anak Perempuan: Menurut BabyCenter, secara semulajadinya anak perempuan dilahirkan dengan deria penglihatan yang lebih tajam. Mereka lebih tertarik untuk melihat ekspresi dan reaksi wajah orang di sekelilingnya. Jadi, mereka boleh agak emosi anda bila marah atau sedih. Mereka juga boleh mengekalkan hubungan mata (eye contact) dengan kita apabila kita bercakap dengan mereka.
Anak Lelaki: Walaupun anak lelaki tidak peka dengan emosi kita, mereka sebenarnya lebih emosional berbanding anak perempuan. Anak lelaki lebih sukar untuk dipujuk berbanding anak perempuan. Di samping itu, terdapat kajian yang menunjukkan bahawa kadar denyutan bayi lelaki lebih pantas bila sedang keresahan walaupun ekspresinya tidak begitu berubah. Ini menandakan bahawa anak lelaki mungkin turut merasai sensitiviti terhadap sesuatu perkara, namun tidak banyak bertindak terhadapnya.

 ANAK PEREMPUAN CEPAT BERCAKAP

Anak Lelaki: Oleh kerana karakter mereka yang kurang cenderung terhadap manusia, ia mungkin salah satu sebab mereka sedikit lewat dalam bertutur. Menurut sumber, pada usia 16 bulan anak perempuan sudah mampu mengucapkan 100 perkataan sedangkan anak laki-laki hanya sekitar 30 perkataan.
Anak Perempuan: Kebolehan deria penglihatannya untuk memerhatikan emosi dan pergerakan kita membuatkan anak perempuan lebih petah berbicara dahulu berbanding anak lelaki. Mereka juga lebih mudah untuk mengikut bunyi dari suara kita berbanding anak lelaki. Kelebihan ini juga menjadikan anak perempuan seorang pendengar yang baik. Mereka lebih berminat untuk terlibat dalam perbualan berbanding anak lelaki.

 ANAK LELAKI LEBIH BERANI

Anak Lelaki: Memang fitrah lelaki lebih berani berbanding perempuan. Ia mungkin disebabkan oleh hormon testosteron yang lebih tinggi dalam otak bayi lelaki. Anak lelaki terbukti lebih berani apabila si ibu mengacahnya ekspresi untuk menakut-nakutkannya. Mereka lebih tenang dan kembali bermain seakan tiada apa yang berlaku.
Anak Perempuan: Berbanding anak perempuan, sensitiviti mereka yang lebih terhadap penglihatan dan pendengaran mungkin menyebabkan mereka lebih senang berasa takut. Malah, kajian juga membuktikan yang anak perempuan lebih mudah terperanjat bila diberikan mainan yang berbunyi nyaring.

CARA DIDIKAN ANAK MEMAINKAN PERANAN PENTING
Walau apapun perbezaan anak lelaki dan perempuan, semuanya bergantung pada cara kita mendidiknya. Latih anak dengan nilai-nilai baik seperti yang kita idamkan. Ambil inisiatif untuk melatih kemahiran anak. Rajinkan diri untuk membaca buku pada anak supaya lebih petah bercakap. Bantu anak menghadapi ketakutannya. Latih anak supaya lebih aktif. Pokok pangkalnya, sediakan persekitaran yang dapat membantu perkembangan minda anak supaya mereka lebih cepat belajar. Lelaki atau perempuan, semua mempunyai peluang yang sama untuk belajar melalui pengalaman dan seterusnya menggilap potensi masing-masing!

Sumber: Internet / babycenter


MAMA YANG SEDANG HAMIL TU MINUM SUSU TAK? WAJIB MINUM TAU SETIAP HARI!

Susu dan produk tenusu memberi nutrien yang signifikan kepada ibu mengandung. Sungguhpun nutrisi yang terkandung di dalamnya boleh diperolehi daripada sumber makanan lain, terdapat beberapa kajian klinikal yang telah membuktikan manfaat susu untuk ibu mengandung. Menurut laporan USDA menerusi laman kesihatan LiveStrong, wanita hamil disyorkan untuk mengambil 3 cawan susu atau produk tenusu setiap hari. Susu rendah lemak adalah pilihan yang lebih sihat berbanding susu penuh krim.

SUMBER KALSIUM YANG PENTING

Keperluan nutrien semasa hamil meningkat, terutamanya semasa trimester kedua dan ketiga. Semasa hamil, wanita memerlukan lebih 1,000mg kalsium setiap hari. Secawan susu mengandungi kira-kira 305mg kalsium. Maka, 3 cawan susu dapat membantu anda memenuhi keperluan kalsium harian yang diperlukan ketika mengandung. Kalsium yang terkandung dalam susu penting untuk pembentukan gigi dan tulang bayi dalam kandungan. Selain itu, kalsium juga memiliki peranan penting dalam membantu melancarkan rangsangan pada saraf dan otot janin.

MENGURANGKAN MASALAH KEHAMILAN

Semasa hamil, ibu mengandung cenderung untuk mengalami masalah pedih ulu hati dan gastrik. Memandangkan susu adalah sejenis antasid, ia dapat berperanan melegakan simptom ini.

MENCEGAH RISIKO BAYI KURANG BERAT

Selain kalsium, susu untuk ibu hamil juga mengandungi vitamin D, nutrisi penting untuk mencegah masalah bayi kurang berat. Sebuah kajian yang diterbitkan dalam Annals of Neurology pada tahun 2011 juga menemukan bahawa pengambilan produk tenusu dengan vitamin D selama kehamilan membantu mengurangkan risiko multiple sclerosis, iaitu sejenis komplikasi saraf pada bayi.

MENGGALAKKAN PERKEMBANGAN JANIN

Protein yang terdapat dalam susu mempunyai fungsi yang mustahak untuk kehamilan. Antaranya termasuklah pembentukan rahim, darah, dan tisu bayi. Di samping itu, susu juga mengandung zat yang penting seperti folat dan DHA yang berperanan dalam pembentukan saraf serta otak janin.

KEBAIKAN JANGKA MASA PANJANG UNTUK ANAK

Kebaikan susu untuk ibu mengandung bukan sekadar dapat dilihat pada perkembangan janin, tetapi juga memberi kesan terhadap perkembangan anak dalam jangka masa panjang. Menurut laporan oleh Daily Mail, saintis mendapati wanita hamil yang meminum sekurang-kurangnya 150ml susu setiap hari berpotensi mendapat anak yang lebih tinggi dan cepat berkembang berbanding mereka yang kurang minum susu semasa hamil. Sebuah lagi penemuan juga mendapati anak-anak ini memiliki tahap insulin yang lebih tinggi dalam darah, lalu mengurangkan risiko terhadap diabetes type 2.

KANDUNGAN NUTRISI DALAM SUSU KHUSUS IBU HAMIL KALORI

Manfaat: Ia menyumbang sumber tenaga kepada ibu hamil Kandungan/gelas: 150 kalori Keperluan/sehari: 240 kalori

PROTEIN – Manfaat: Membentuk sel-sel tubuh janin dan menambah berat badan janin Kandungan/gelas: 10.4 gm Keperluan/sehari: 72 gm

KALSIUM – Manfaat: Mencegah keracunan kepada kehamilan, pre-eklamsia. Menjana pertumbuhan otot, jantung, saraf dan sistem enzim janin Kandungan/gelas: 400 mg Keperluan/sehari: 1000 mg

ZAT BESI – Manfaat: Membentuk sel darah merah ibu dan janin, memelihara kehamilan sehingga waktu bersalin dan membina sistem enzim pada susu ibu. Kandungan/gelas: 10 mg Keperluan/sehari: 30 mg

ASID FOLAT – Manfaat: Membantu pembentukan organ janin, mengelakkan cacat tulang belakan(spina bifida) dan gangguan pertumbuhan otak janin. Kandungan/gelas: 400 ug Keperluan/sehari: 400 ug

AHA/DHA – Manfaat: Komponen penyusunan membran sel otak dan menyediakan air susu berkualiti. Kandungan/gelas: 20 mg Keperluan/sehari: 9 mg

ZINK – Manfaat: Meningkatkan sistem kekebalan tubuh ibu dan janin Kandungan/gelas: 2.5 mg Keperluan/sehari: 2.5 mg

VITAMIN A – Manfaat: Membantu pertumbuhan kulit, tulang dan mata janin serta mengurangkan risiko kanser. Kandungan/gelas: 1000 IU Keperluan/sehari: 2100 IU

VITAMIN B1 – Manfaat: Melepaskan tenaga daripada makanan bagi membolehkan ibu mendapatkan nutrisi dengan sempurna. Kandungan/gelas: 0.45 mg Keperluan/sehari: 1.1 mg

VITAMIN B2 – Manfaat: Metabolisme asid amino, asid lemak dan karbohidrat. Kandungan/gelas: 0.45 mg Keperluan/sehari: 1.3 mg NIACIN Manfaat: Mengurangkan rasa mual dan muntah ibu hamil Kandungan/gelas: 5 mg Keperluan/sehari: 12.9 mg

VITAMIN B12 – Manfaat: Pembentukan sel darah merah, sumsum tulang dan saraf ibu dan janin. Kandungan/gelas: 1 ug Keperluan/sehari: 1.2 mg

VITAMIN C – Manfaat: Pertumbuhan tulang dan gigi janin Kandungan/gelas: 48 mg Keperluan/sehari: 60 mg

FOSFUR – Manfaat: Pembentukan tulang dan gigi Kandungan/gelas: 300 mg Keperluan/sehari: 650 mg

SODIUM – Manfaat: Mencegah keguguran dan membantu pertumbuhan sel otak janin Kandungan/gelas: 50 ug Keperluan/sehari: 180 ug

LOYA MINUM SUSU SEMASA HAMIL, APA SOLUSINYA?

Susu hanyalah bertindak sebagai suplemen iaitu tambahan, sedangkan keperluan nutrisi yang paling utama adalah daripada makanan. Terdapat pelbagai alternatif makanan yang sihat dan sebaiknya hidangan setiap hari dipelbagaikan agar nutrisi yang diterima oleh tubuh lebih menyeluruh. Jika loya untuk meminum susu, anda juga boleh mempelbagaikan cara pengambilannya seperti mencampurkannya dalam bijirin/oat, membuat smoothie, atau puding. Namun, sekiranya anda tergolong dalam kumpulan berisiko dan mengalami masalah untuk makan dengan mencukupi, anda mungkin perlu mendapatkan nasihat doktor agar mereka mempreskripsikan suplemen khusus bagi memenuhi keperluan kehamilan.

Sumber: mommylurve.blogspot.com


INI KESILAPAN YANG SELALU IBU-IBU BARU MENDAPAT CAHAYA MATA LAKUKAN!

Sebagai ibu yang baru pertama kali menyambut kelahiran bayi, ianya tentu merupakan pengalaman yang tidak akan dilupakan. Memang seronok dan bersyukur apabila dikurniakan cahaya mata. Tetapi, ada kalanya terlalu banyak perkara berlaku dengan begitu cepat hingga anda berasa begitu letih dan tidak mampu bertahan. Selain mengamalkan cara berpantang yang sewajarnya, terdapat beberapa kesilapan yang cenderung dilakukan oleh ibu baru atau ‘first time mom’. Adakah anda melakukan salah satu daripadanya?

 TERLALU CEPAT PANIK

Anak yang baru lahir memang kelihatan begitu kecil, lemah, dan ‘fragile’. Walaubagaimanapun, anda tidak semestinya panik sekiranya keadaan kesihatan mereka normal semasa dilahirkan. “Kenapa bayi belum kencing / buang air besar lagi?” “Kenapa bayi asyik muntahkan semula susunya?” “Cukupkah susu yang diminum bayi hari ini?” “Bahayakah kalau bayi menangis waktu senja begini?” Memang banyak persoalan yang akan terbit dalam fikiran ibu, namun tidak semuanya memerlukan jawapan. Selagi mereka kelihatan aktif dan sihat, cukuplah untuk anda tahu bahawa bayi anda sebenarnya berada dalam keadaan yang baik. Mereka sedang menyesuaikan diri dan begitu juga dengan anda.

 ‘TENSION’ APABILA BAYI MENANGIS

Bayi menangis adalah normal. Memang itu merupakan salah satu cara komunikasi mereka. Kebanyakan ibu berasa serba salah dan cepat goyah apabila mendengar bayi mereka menangis. Menurut laman web kesihatan WebMD,  tangisan bayi sering dikaitkan dengan sesuatu yang negatif dan perlu diberi perhatian. Sedangkan, ia adalah sesuatu yang normal buat mereka. Walaupun bayi sudah ditukar lampin dan kenyang, mereka masih boleh menangis kerana mereka ingin berkomunikasi, bukannya kerana anda tidak menjalankan tugas yang baik sebagai seorang ibu. Bahkan, sesetengah ibu berasa begitu tertekan sehingga mereka mengalami tekanan perasaan apabila tidak berjaya mententeramkan bayi yang menangis.

 SEGAN MEMINTA PERTOLONGAN

Seorang ibu baru biasanya berasa kekok untuk meminta seseorang menguruskan bayi. Ada yang risau, tak percayakan orang lain, atau malu kerana terpaksa meminta pertolongan walaupun daripada suami sendiri. Sebagai seorang ibu, tentulah kita berasa kita mahu melakukan semua perkara untuk anak kita. Namun, perkara pertama yang kita perlu tekankan adalah kesihatan kita. Selain mengamalkan cara berpantang yang betul, kita perlu juga banyak berehat dan menerima bantuan orang lain. Ini semua dapat membantu kita untuk keluar daripada stres dan membuat keputusan dengan lebih bijak.

 RASA BERSALAH MENGAMBIL CUTI BERSALIN

Sekiranya anda bekerja, anda patut tahu hak anda untuk mengambil cuti bersalin mengikut kemampuan dan keselesaan anda. Jadi, tak perlu rasa bersalah atau malu kerana terpaksa memperpanjangkan cuti sekiranya berlaku hal-hal yang tidak dapat dielakkan.

 MEMPERCAYAI MITOS DAN SUMBER KESIHATAN YANG TIDAK BENAR

Salah satu bahaya media sosial dan internet adalah lambakan informasi yang boleh berakar dari mana-mana. Ironinya, dalam zaman moden ini, segala jenis mitos dan kepercayaan karut masih boleh tersebar luas dan mudah dipercayai tanpa diketahui asal-usulnya. Jika ia berkaitan dengan kesihatan bayi anda terutamanya, pastikan maklumat tersebut boleh dipercayai kesahihannya. Sekiranya anda merasakan ada sesuatu yang tidak kena dengan bayi, rujuklah terus kepada doktor atau pakar yang bertauliah.

 MENGANGGAP MENYUSU BADAN TERLALU MUDAH / SUSAH

Menyusu badan kini menjadi ‘trend’ di mana semakin ramai yang memperjuangkannya dan memperkatakan tentangnya secara terbuka. Ia boleh menjadi sesuatu yang mudah atau susah untuk seseorang wanita, bergantung kepada keadaannya. Oleh itu, teruskan usaha anda dan jangan tertekan sekiranya anda masih belum dapat melakukannya seperti apa yang anda harapkan.

 MENGABAIKAN RUMAH TANGGA

Semasa pertama kali membawa bayi ke rumah, normal untuk kita berasa ‘attached’ terhadap bayi. Kita risaukan bayi dan sentiasa fokus untuk memberi penjagaan yang terbaik untuknya. Namun begitu, jangan pula kita membiarkan diri kita terabai, letih, dan ‘moody’ sehingga ia menjejaskan hubungan kita dengan suami. Begitu juga dengan suami. Bantulah isteri menghadapi tempoh ini selagi terdaya kerana mereka telah banyak berkorban untuk anda. Kesefahaman dan toleransi daripada kedua-dua pihak adalah amat penting untuk melalui fasa ini. Biasanya, ibu bapa akan mengambil sedikit masa untuk membiasakan keadaan dengan bayi pertama. Namun, selepas itu, mereka akan berasa lebih selesa dan dapat melakukan semuanya dengan lebih lancar. Oleh itu, beri masa pada diri sendiri dan jangan terlalu stres untuk memikirkan apa yang terbaik buat bayi anda. Nikmatilah masa bersama bayi dan anda tentu akan dapat berasa lebih tenang selepas ini.

Sumber: Zuriat.my


TANDA TEKANAN DARAH MAMA RENDAH KETIKA HAMIL

Ketika mengandung, tubuh ibu menyediakan suasana persekitaran yang selamat di samping memberi nutrisi/pemakanan kepada bayi yang sedang membesar di dalam kandungannya. Oleh yang demikian, seorang wanita yang mengandung akan mengalami perubahan fizikal dan fisiologi yang dramatik, termasuklah yang melibatkan sistem peredaran darah atau tubuh. Perubahan sistem peredaran tubuh yang mencirikan proses mengandung normal adalah disebabkan oleh vasodilatasi (penambahan diameter pembuluh darah, khususnya arteri) periferal. Semasa mengandung, tekanan darah adalah lebih rendah akibat perubahan hormon yang menyebabkan saluran darah mengembang.
Salur-salur darah juga tidak mengalami kontraksi/pengecutan secepat mahupun secekap sebelum mengandung sebagai suatu tindak balas kepada perubahan gaya atau kedudukan tubuh. Oleh sebab itu, seseorang yang berdiri dengan cepat tidak memberi masa secukupnya untuk sistem peredaran melakukan penyesuaian, seterusnya tidak cukup darah dan oksigen sampai ke otak dan ibu yang mengandung itu akan berasa pitam. Semasa hamil, jantung akan bekerja mengepam darah kepada rahim dan bayi dalam kandungan dengan lebih kuat.
Pengeluaran kardiak/berkaitan jantung bertambah dari seawal lima minggu kehamilan. Jumlah darah yang dipam oleh jantung meningkat 45 peratus apabila janin berusia 24 minggu. Denyutan jantung meningkat 30 peratus. Denyutan nadi boleh meningkat dari kadar 60 ke 70 denyutan seminit sebelum mengandung kepada 80 ke 90 denyutan seminit semasa hamil. Walaupun terdapat penambahan dramatik pengeluaran kardiak, tekanan darah menurun semasa trimester kedua kehamilan dan kembali ke normal semasa trimester ketiga.

PITAM

Itu sebabnya kenapa wanita hamil lebih cenderung mengalami pitam semasa trimester pertama dan kedua. Apabila usia kandungan meningkat, rahim akan membesar dan memberi tekanan kepada pembuluh darah vena kava inferior yang bertugas mengalirkan darah dari bahagian kaki kembali ke jantung. Kesan tekanan ini akan menghalang pengaliran darah semula ke jantung. Jika wanita hamil berbaring, rahim yang semakin membesar itu boleh menghalang pengaliran darah balik ke jantung dan mengakibatkan sindrom supine hypotensive yang berlaku pada 10 hingga 15 peratus wanita hamil.
Keadaan-keadaan yang disebutkan ini boleh menyebabkan rasa pening kepala dan pitam. Selain itu, rahim yang membesar akan menolak diafragma ke arah dada dan menyebabkan wanita hamil berasa sukar bernafas. Volum plasma atau darah meningkat 50 peratus dari seawal enam minggu kehamilan untuk memenuhi keperluan janin. Komponen cecair dalam salur darah meningkat dengan lebih banyak lagi berbanding sel-sel darah merah pembawa oksigen. Akibatnya, wanita hamil akan menjadi anemik, yang merupakan kesan yang normal akibat perubahan fisiologi kehamilan. Walaubagaimanapun, jika zat besi tidak mencukupi dalam pemakanan ibu, anemia akan bertambah teruk dan menyumbang kepada rasa pitam apabila berubah kedudukan.

MUNTAH

Semasa peringkat awal kehamilan, ibu hamil kerap mengalami loya dan muntah yang disebabkan oleh paras hormon estrogen dan human chorionic gonadotropin (HCG) yang tinggi. Gejala-gejala ini biasanya dirasai semasa minggu ke tujuh hingga ke lapan kehamilan dan beransur reda semasa minggu ke-12 hingga ke-15 kehamilan. Muntah yang berlebihan dan berpanjangan pada peringkat ini akan menyebabkan kesan dehidrasi, kebuluran, penurunan berat badan dan mengganggu perkembangan janin yang semakin membesar. Kebuluran menyebabkan ketosis (persekitaran berasid) yang boleh memudaratkan janin. Oleh itu, jika keton dikesan dalam air kencing, ibu hamil perlu dimasukkan ke dalam wad.

Rawatan hidrasi dengan cecair intravena akan memulihkan keadaan ibu hamil. Rasa loya dan muntah boleh dikurangkan dengan mengubahsuai pemakanan atau tabiat makan.
Makan dan minum dalam kuantiti yang kecil dan secara kerap boleh membantu. Makan sebelum berasa lapar juga dapat membantu mengatasi masalah ini.
Biskut kraker mahupun roti bakar boleh dimakan sebelum bangun dari katil pada waktu pagi untuk mengurangkan rasa loya dan muntah.
Minuman isotonik baik diminum kerana ia ideal untuk menggantikan garam elektrolit yang mungkin hilang akibat muntah yang berpanjangan.
Elakkanlah dari makanan serta bau-bauan yang menyebabkan ibu hamil berasa loya.

CARA ATASI & RAWATAN

Ibu hamil juga boleh mempraktikkan beberapa langkah yang dapat membantu mengatasi masalah-masalah atas.

Untuk mengelakkan rasa pening dan pitam, apabila bangun dari tidur, duduk dan tunggu selama 15 saat, kemudian gantungkan kaki dari katil dan tunggu 15 saat, berdiri dan tunggu selama 15 saat, dan barulah mula berjalan.
Jika rasa pening pada siang hari, pulihkan dengan mengambil makanan ringan, minumlah segelas jus oren sebelum bangun dari katil.
Elakkanlah dari berdiri pada satu tempat tanpa bergerak kerana ini menyebabkan darah terkumpul di bahagian kaki. Sebaliknya, berjalan tanpa bergerak supaya otot-otot betis dapat membantu mengepam darah semula ke jantung.
Untuk pening yang disebabkan oleh anemia, rawatan suplemen dengan zat besi patut diambil.

Sumber: Utusan


7 PERKARA PENTING PAPA PERLU AJARKAN PADA ANAK LELAKI

Sungguhpun ibu yang banyak menguruskan bayi ketika mereka baru lahir, sampai satu masa bayi akan bergerak aktif dan mula untuk mengukuhkan hubungan dengan bapa mereka. Seorang bapa juga memainkan peranan yang amat penting dalam perkembangan emosi dan fizikal seorang anak. Perkara yang dilakukan oleh seorang bapa bukan saja akan menjadi ikutan anak, malah emosi yang ditunjukkan oleh mereka juga cepat ditiru dan mempengaruhi pertumbuhan mental mereka. Seorang bapa juga seharusnya sedar bahawa mereka adalah karakter yang penting dalam mata anak-anak. Maka, cuba ambil peluang untuk menyuntik perkara positif dalam diri anak-anak. Berikut adalah cara didik anak lelaki yang patut seorang bapa praktikkan kepada anak.

LELAKI TAK SEMESTINYA KASAR
Perkara pertama, seorang bapa perlu menerima seorang anak seadanya. Walaupun lelaki selalu dikaitkan dengan kekuatan, ia tidak semestinya berunsurkan kekasaran. Malah, anak-anak lelaki perlu tahu bahawa ‘gentleman’ sebenar adalah mereka yang bijak menghormati orang tua, mampu menahan kemarahan, dan tidak menggunakan kekerasan sesuka hati.

JANGAN TAKUT LUAHKAN PERASAAN

Oleh kerana anak lelaki sinonim dengan sifat maskulin, Papa jangan lupa bahawa mereka juga mempunyai emosi yang perlu difahami. Malah, sebuah kajian mendapati bahawa anak lelaki sebenarnya lebih sensitif berbanding anak perempuan. Cuma, mereka mempunyai kebolehan yang agak terhad untuk meluahkan perasaan tersebut. Maka, ajarkan kepada anak cara untuk berterus-terang, mengawal emosi, dan menguruskan perasaan tersebut. Tidak salah bagi seorang lelaki untuk berasa sedih, marah, kecewa, dan mungkin menangis kerana setiap manusia dianugerahkan dengan perasaan.

BELAJAR MEMBERI, BUKAN HANYA MENERIMA
Sebagai seorang lelaki, mereka perlu dibiasakan dengan tanggungjawab. Ini kerana, lelaki secara semulajadinya adalah seorang pemimpin dalam sebuah keluarga. Walaubagaimanapun, seorang ketua bukanlah seorang yang hanya mengarah dan mengharapkan anak buahnya. Sebaliknya, merekalah yang perlu turut menjadi pendengar dan peka terhadap keperluan orang yang lebih memerlukan. Biasakan anak melawat orang susah, menghadiri majlis ilmu, dan membuat kerja amal agar mereka dibesarkan sebagai seorang ketua yang penyayang.

LELAKI SEBENAR BOLEH BUAT KERJA RUMAH
Seorang lelaki tidak seharusnya menganggap kerja-kerja rumah sebagai ‘kerja perempuan’. Malah, anak-anak lelaki patut diberitahu bahawa melakukan kerja rumah adalah sebahagian daripada sunnah Rasulullah. Setidak-tidaknya kemahiran mengurus diri dapat memanfaatkan masa hadapan mereka dan dapat berdikari tanpa menyusahkan orang lain.

MENYAYANGI DAN MENGHORMATI WANITA
Sehubungan dengan perkara di atas, anak lelaki juga patut diajar untuk menyayangi serta menghormati kaum perempuan. Contoh terdekat yang boleh kita anjurkan adalah melalui adab dengan ibu dan seterusnya adik-beradik atau saudara-mara perempuan. Jika usia anak masih kecil, cukuplah suami menunjukkan betapa mereka menghargai dan melayani isteri mereka dengan penuh santun dan sabar. Secara tidak langsung, ia akan menjadi ikutan anak anda!

CARA MENGHADAPI KEKALAHAN

Orang selalu cakap – anak lelaki mesti berani. Anak lelaki mesti kuat. Anak lelaki tak boleh menangis. Sebenarnya, setiap individu mempunyai kelebihan tertentu. Sungguhpun anak lelaki terlihat kuat dan berani, ada masanya anak lelaki perlu juga menerima kekalahan dan melakukan kesilapan. Ajarkan mereka untuk bangun dan terus berjuang kerana yang penting adalah usaha. Bukannya hasil semata-mata.

JADI DIRI SENDIRI
Akhir sekali, galakkan anak lelaki anda untuk meneroka potensi diri mereka. Tak perlu jadi stereotaip. Bangkitkan kreativiti dalam diri mereka dan biarlah mereka menikmati zaman kanak-kanak dengan riang. Yang penting, mereka meletakkan kepercayaan pada ibu bapa untuk sentiasa berada bersama mereka dan menyokong setiap usaha mereka.

Sumber: Zuriat.my


Betul ke Minum Air Putih Sahaja Boleh Kurus & Cantik?

Air merupakan salah satu sumber semulajadi yang paling kaya dan mudah didapati. Pemilihan air juga adalah penting untuk memastikan kita mendapat 100% manfaat daripadanya. Banyak meminum air bukan bererti seseorang itu perlu minum teh tarik, sirap bandung atau segala jenis minuman yang manis-manis. Tetapi seeloknya, dapatkan air yang nampak lebih asli seperti air, yang mana rupa fizikalnya dan rasanya adalah seperti air. Air apakah itu? Tentulah “Air Masak” atau sesetengah memanggilnya “Air Kosong” atau “Air Putih”. Bukan air manis ya. Tetapi adakah anda tahu bahawa dengan hanya minum air mengikut pelan air yang betul boleh membantu anda untuk menurunkan berat badan?
KENAPA DAN BAGAIMANA?

Pada kebanyakan masa, anda fikir yang anda rasa lapar, tetapi fakta sebenarnya adalah anda craving atau dahagakan air. Apabila anda mengambil satu hidangan dan menggantikan minum lebih air berbanding makanan, secara automatiknya anda akan kurang makan.
Apabila anda tidak minum air yang cukup sewaktu makan, badan anda menyimpan makanan tersebut dan membuat badan anda merasa lebih berat dan kembung perut. Tetapi satu fakta yang pelik adalah apabila kita minum banyak air, badan kita tidak lagi perlu menyimpan makanan tersebut.
Minum air yang banyak sebenarnya membantu anda untuk membakar kalori dalam badan bila mana anda dalam mood ‘berehat’ dan makanan tidak di proses untuk ditukar menjadi tenaga.
Beberapa kajian dijalankan dengan memantau orang-orang yang mengalami masalah lebihan berat badan yang minum 1 liter – 1.5 liter air setiap hari untuk beberapa minggu. Mereka mendapati pengurangan yang ketara dalam berat badan mereka, indeks jisim badan (BMI), ukur lilit pinggang dan lemak badan.

MENGAPA PERLU MINUM AIR PUTIH SECUKUPNYA?

Air berguna untuk menurunkan berat badan, kenapa kami katakan begitu? Kerana air tidak memiliki kalori, karbohidrat atau protein. Jadi bagi anda yang suka mengambil minuman yang berkalori tinggi seperti minuman bersoda, mocha, kopi atau teh dan air berkalori lainnya, kami mencadangkan agar anda menggantikan air berkalori kegemaran anda tersebut dengan air putih.
Air putih dapat juga menjaga JANTUNG agar lebih sihat. Seperti yang di kemukakan oleh American Journak of Epidemiology, meminum air putih lebih dari 8 gelas dalam sehari dapat mengurangkan 45% risiko terkena serangan jantung, ajaib bukan?
Air putih sangat membantu sistem pencernaan dalam tubuh dan sangat sesuai bagi anda yang selalu mengalami masalah sembelit. Ia sebagai agen membuang toksin dalam badan. Bila toksin dalam badan berkurang, kulit juga menjadi cantik dan putih. Ini kerana toksin yang banyak di dalam badan menyebabkan kulit menjadi kusam dan berjerawat.

INFO
Berikut adalah langkah pengambilan air putih untuk membantu anda mengurangkan berat badan:

Sebaik sahaja anda bangun pada waktu pagi, minum 250ml air putih
Satu jam kemudian, sebelum sarapan pagi, minum 250-500ml air
Selepas setiap cawan kopi atau minuman teh, minum 100-200ml air
20 minit sebelum makan hidangan, minum 250-500ml air
Dua jam sebelum masuk tidur, minum 300-600ml air
Jumlah kuantiti air diminum setiap hari adalah dalam kadar 1.2 liter – 2.4 liter

Kajian sains mendapati bahawa:

1 gelas air diminum sebaik bangun dari tidur – membantu pengaktifan organ dalaman
1 gelas air diminum selepas mandi – membantu mengurangkan tekanan darah rendah
1 gelas air diminum sebelum makan – membantu sistem penghadaman
1 gelas air di ambil sebelum tidur – mampu mengelakkan strok dan serangan jantung pada waktu malam. Untuk beberapa hari pertama, anda akan ke tandas dengan kerap, tetapi lama kelamaan badan anda akan menyesuaikan diri.

RUTIN MINUM AIR LEMON

Umum tahu buah lemon dapat membantu mengurangkan masalah kulit seperti jerawat jika anda mengamalkan menyapu perahan air lemon pada wajah. Selain itu, meminum air lemon suam pula dapat menjadikan kulit yang kusam kelihatan lebih bersinar dan dapat berfungsi sebagai antioksida untuk mencegah penuaan. Air lemon merupakan diuretik semula jadi yang dapat membantu tubuh untuk menyingkirkan cecair bersama-sama dengan toksin. Asid sitrik yang terkandung dalam buah lemon dapat memaksimumkan enzim yang merangsang hati untuk melakukan detoksifikasi.
Seperti yang kita tahu, buah-buahan sitrus sememangnya kaya dengan vitamin C dan asid askorbik yang dapat membantu mengurangkan gejala selesema dan penyerapan zat besi yang turut memainkan peranan dalam fungsi sistem imun. Kebanyakan orang mengamalkan minum air suam sejurus bangun dari tidur bagi merangsang saluran penghadaman. Air suam yang dicampur dengan lemon dipercayai dapat mengaktifkan dan membersihkan hati.
Lemon merupakan sejenis buah yang bersifat asid, justeru ia mempunyai keupayaan untuk mengurangkan alkali yang tinggi dan menyeimbangkan paras pH terutama kepada mereka yang gemar memakan keju, daging atau alkohol.
Setiap orang mempunyai rutin harian yang tersendiri pada setiap pagi untuk memulakan hari. Ada yang melakukan yoga sejurus selepas bangun tidur, ada yang mengamalkan meminum air kosong dan sebagainya. Walau apa jua rutin yang diamalkan, sudah pasti ia mempunyai keberkesanan dan kebaikan yang tersendiri terutama untuk tujuan kesihatan dan kecantikan. Salah satu rutin yang ingin dikongsi adalah kebaikan meminum air lemon suam pada setiap pagi sebelum memulakan hari yang sibuk.

Sumber: www.diarikurus.com


BATUK TAK BAIK-BAIK? KETAHUI JENIS BATUK DAN RAWATANNYA!

Musim tengkujuh ni, ramai pesakit datang klinik kerana batuk. Sebahagian besar yang datang tu, dah ambil ubat batuk komersial yang boleh dibeli di kedai-kedai serbaneka atau pasaraya. Namun, batuk mereka tak berkurang. “Doktor, saya nak antibiotik dan ubat batuk yang kuat sikit”. Sebenarnya, apa yang diperlukan adalah ubat batuk yang sesuai, tak semestinya yang kuat. Ubat batuk ada beberapa jenis, dan pemilihannya bergantung kepada jenis batuk. Ini klasifikasi batuk untuk masyarakat umum.
JENIS BATUK

Batuk Berkahak

Kahak adalah pekat lendiran yang dihasilkan oleh mukosa dalam hidung, mulut, tekak. Kalau kita sihat, lendiran ini ada juga, cuma ia cair. Jika ada iritasi pada mukosa, seperti bendasing, perengsa, atau jangkitan tertentu di kerongkong serta di paru-paru, maka lendiran ini boleh dihasilkan lebih banyak atau lebih pekat dan dipanggil kahak. Kehadiran kahak ini buat tekak tidak selesa, maka tercetus refleks batuk untuk membuangnya.

Batuk Kering

Ada juga batuk yang tidak berkahak. Seringkali batuk jenis ini disebabkan oleh rasa tekak gatal atau kering. Ini biasanya tanda-tanda jangkitan tekak (laryngitis/pharingitis/tonilitis). Adakalanya pula batuk kering disebabkan oleh salur pernafasan menjadi sempit, contohnya ketika serangan asma. Selain itu, terdedah kepada habuk, jerebu dan bahan kimia, serta merokok juga boleh sebabkan batuk kering.

JENIS-JENIS UBAT BATUK
Selepas penilaian doktor, ada beberapa jenis ubat yang mungkin diberi oleh doktor, antaranya adalah:

Expectorant (penyingkir kahak)

Ubat batuk jenis ini sesuai untuk batuk berkahak. Ia diberi untuk memudahkan kita buang kahak. Mekanismanya sama ada dengan mencairkan kahak, atau menghasilkan batuk yang lebih efektif. Sebab itu ada ubat batuk, lepas kita ambil, rasa macam lebih kahak terhasil. – Contoh ubat: Mucolix, Bisolvon, Bromhexin

Antitussive (hambat batuk)

Ini ubat yang sesuai batuk kering. Ubat ini menghambat reflek batuk. Ada dua mekanisma, iaitu menampan reflek batuk di otak, atau di tekak. Oleh kerana ada ubat antitussive yang bertindak di otak, sebahagiannya mempunyai kesan sedatif dan boleh menyebabkan mengantuk. – Contoh ubat: Copastin, Codeine, Benadryl

Anti-asthmatic (ubat lelah)

Jangkitan pada salur pernafasan boleh menghasil menyebabkan salur pernafasan menyempit seperti reaksi asma, dan mencetuskan batuk. Ubat lelah akan melegakan kesempitan salur pernafasan, mengurangkan bengkak pada mukosa, hentikan penghasilan mukosa berlebihan. Contoh ubat: Ventolin, Bricanyl

*Ada juga ubat lain yang diberi bersama ubat batuk. Di bawah ini adalah kemungkinannya:

Decongestant (ubat selsema)

Kadangkala, masalah batuk itu bukan dari tekak atau paru-paru, tetapi dari hidung. Ketika kita selsema, hingus boleh mengalir ke belakang(post nasal drip) dan menyebabkan iritasi pada tekak, lantas mencetus refleks batuk. Jika batuk begini, doktor akan beri ubat selsema.
– Contoh ubat: Loratadine, Clarinase, Actifed

Antibiotik

Antibiotik akan diberi jika dan hanya jika doktor mengesyaki anda ada jangkitan bakteria pada salur pernafasan atau paru-paru. Jika doktor syak ia jangkitan virus, maka anda tidak perlu antibiotik. Ini kerana antibiotik adalah untuk membunuh bakteria, bukan virus. Untuk bunuh virus perlu ubat antivirus. Namun kebanyakan jangkitan virus boleh pulih sendiri (self limiting) tanpa ubat antivirus.

Lozenge (Pelega tekak gatal)

Biasa dalam bentuk ubat untuk dihisap dan berangin. Ia diberi untuk kurangkan kerengsaan tekak gatal. Contoh ubat: Troches

RAWATAN DI RUMAH
1) Perbanyakkan minum air. Air diperlukan agar kahak tidak terlalu pekat. Ia juga boleh melegakan tekak yang kering.
2) Elakkan makanan atau minuman yang boleh sebabkan iritasi pada tekak seperti makanan pedas/berempah dan berminyak.
3) Elakkan kopi dan minuman beralkohol. Kopi adalah diuretik(penggalak buang air kecil), jadi ia boleh buat anda dehidrasi.
4) Boleh ambil buah-buahan yang kaya Vitamin C, dan madu.
5) Ambil ubat batuk over-the-counter(OTC) yang boleh dibeli di farmasi.
6) Berhenti merokok!
7) Pakai topeng muka untuk elakkan penyebaran jangkitan atau melindung diri daripada habuk/jerubu/asap/bahan kimia.

BILA ANDA PERLU MELAWAT DOKTOR?

1) Bila batuk anda tidak berkurang selepas 3 hari. Batuk yang berpanjangan boleh menandakan masalah serius seperti tuberkulosis(TB) serta bronkoetasis.
2) Kahak anda terlalu pekat, banyak dan berubah warna kepada hijau, kuning atau jika kahak anda ada darah. Kena peka dengan warna kahak.
3) Batuk anda kerana sesak dada. Asma, jangkitan paru-paru, paru-paru berair, dan lemah jantung boleh akibatkan sesak dada.
4) Bunyi batuk anda lain daripada biasa. Terutamanya pada kanak-kanak. Bunyi kokol disebabkan Pertusisis. Batuk menyalak (barking) disebabkan oleh Diptheria.
5) Lepas doktor mulakan ubat darah tinggi, batuk pun datang. Ada ubat darah tinggi menyebabkan batuk.

AKHIR KATA
Jika rawatan di rumah tidak mujarab, jangan tunggu lama untuk melawat doktor. Tidak semua batuk perlukan antibiotik kerana tidak semua batuk disebabkan jangkitan bakteria.
Sihat itu nikmat, sakit itu hikmat
Bila sihat, syukur. Bila sakit jumpa doktor

Sumber: Facebook Dr. Kamarul Ariffin Nor Sadan MedTweetMY


Kesan Jangkitan Cacing Pada Si Manja

Walaupun terdapat peningkatan kesedaran tentang kesan jangkitan cacing sebagai masalah kesihatan umum, namun ia masih kerap diabaikan khususnya di kawasan bandar. Berjangkit melalui tanah; cacing kerawit, cacing gelang dan cacing cambuk adalah tiga jenis cacing yang paling biasa menjangkiti usus seseorang. Cacing juga boleh berjangkit melalui sentuhan dengan permukaan yang tercemar serta makanan dan juga air. Setelah menjangkit, cacing-cacing ini akan membinasakan nutrien yang diperlukan oleh tubuh dan secara langsung mengurangkan selera makan, penghadaman dan pencernaan mangsa yang dijangkiti. Parasit ini akan menjadi ancaman serius kepada perkembangan mental dan fizikal kanak-kanak.

Kesan daripada jangkitan cacing tidak ketara, kronik dan kumulatif. Malangnya, tiada tanda-tanda atau gejala sampingan yang boleh dikenal pasti dengan mata kasar, di samping itu tiada aduan khusus selain hilang selera makan, loya, muntah dan sakit perut. Tambahan pula, gejala-gejala ini tidak berlaku dalam masa yang singkat, tidak seperti kes keracunan makanan atau lain-lain jangkitan pada perut atau usus yang serius.

Kerap kali, cacing meninggalkan perumah tanpa dia menyedari akan jangkitannya. Ini memandangkan kesan jangkitan cacing yang mungkin mengambil masa di antara 3-4 tahun untuk dirasai atau dilihat. Adalah tidak mustahil bagi kanak-kanak di kawasan yang berisiko tinggi untuk dijangkiti cacing sepanjang usia kanak-kanak mereka tanpa disedari oleh ibu-bapa.

Cacing yang terdapat di dalam tubuh kanak-kanak yang sedang membesar akan menggugat penggunaan nutrien tubuhnya. Tahukah anda bahawa cacing gelang dewasa memakan makanan separuh hadam di dalam usus dan memusnahkan nutrien yang amat diperlukan oleh anak anda? Di kawasan yang mengalami jangkitan cacing yang tinggi, adalah tidak mustahil kanak-kanak mempunyai antara 50 – 100 ekor cacing di dalam ususnya.

KESAN TUMBESARAN

Tetapi bagaimana jangkitan ini memberi kesan kepada tumbesaran kanak-kanak? Antara kesan biasa jangkitan adalah hilang selera makan akibat rasa loya, mutah, sakit perut dan cirit-birit. Kanak-kanak yang dijangkiti akan mengambil sedikit makanan, dan pada masa yang sama perlu berkongsi dengan parasit. Ini akan mengurangkan lagi nutrien yang diperlukan oleh tubuh untuk menampung tumbesaran kanak-kanak .Kelesuan akibat jangkitan cacing akan mengurangkan keupayaan kanak-kanak untuk belajar. Jangkitan cacing menjejaskan fungsi kognitif kanak-kanak secara langsung dengan menjejaskan keupayaan untuk memberi tumpuan ketika belajar, serta daya mengingati apa yang dipelajari. Adalah penting untuk diketahui bahawa pencapaian markah yang rendah dalam ujian dan pelajaran berkait rapat dengan kes jangkitan cacing sederhana dan serius.

RAWATAN
Setakat ini tiada vaksin untuk menghapuskan cacing. Setelah dijangkiti cacing, ia sememangnya sukar dihapuskan tanpa menggunakan ubat pencegah cacing. Ubat pencegah cacing seperti Zentel mampu menghapuskan kebanyakan cacing biasa pada setiap peringkat kitaran hidupnya – daripada telur hingga larva dan juga cacing dewasa.

Ambillah setiap enam bulan sekali, untuk memastikan anak anda bebas daripada ancaman jangkitan cacing. Ubat pencegah cacing mudah di dapati daripada farmasi di seluruh negara, tanpa preskripsi. Bagaimanapun, sumber maklumat terbaik tentang jangkitan cacing boleh diperolehi daripada doktor anda.

SIMPTOM-SIMPTOM KECACINGAN

Cacing keluar dari lubang najis atau ada cacing pada najis.
Punggung terasa gatal terutama pada waktu malam.
Badan menjadi lemah dan hilang selera makan, serta sakit perut atau cirit birit dan kembung.
Pucat dan berat badan menjadi kurang walaupun selera makan ada.
Batuk-batuk yang berpanjangan.
Demam, ruam di badan, alahan, kaki gatal dan bengkak.
Mengetap gigi ketika tidur malam.
Kedutan dan lingkaran hitam pada kelopak mata.
Hiperaktif.
Sakit kepala.
Sensitif terhadap cahaya.
Gusi dan hidung berdarah.

INFO!

CACING KERAWIT
Biasa dijumpai di kawasan pedalaman terutama jika kanak-kanak berkaki ayam. Cacing kerawit memasuki badan melalui kulit. Larva (anak cacing yang baru ditetaskan) memasuki usus kecil dan tinggal selama beberapa tahun. Jangkitan cacing kerawit boleh menyebabkan kehilangan darah yang kronik dan pesakit mengalami anemia serta kekurangan zat besi. Jika tidak dirawat dengan segera, tumbesaran seseorang kanak-kanak terjejas.
CACING PITA
Jangkitan berlaku apabila seseorang memakan daging yang dijangkiti larva cacing. Bagaimanapun, ia jarang berlaku dan biasanya hanya dialami individu yang kerap makan daging atau produk berasaskan daging. Gejala jangkitan termasuk penurunan berat badan tanpa sebab, hilang selera makan, perut buncit dan sebahagian daripada cacing terkeluar apabila membuang air besar.
CACING CANGKUK
Lazimnya menjangkiti penduduk luar bandar dan kurang kemudahan kebersihan. Kanak-kanak berumur di antara lima hingga 15 tahun paling berisiko tinggi dan biasanya jumlah cacing di dalam usus mereka lebih banyak berbanding orang dewasa. Jika jangkitan tidak serius, ia tidak menunjukkan sebarang kesan tetapi kanak-kanak boleh mengalami cirit-birit berdarah dan kadangkala dubur terkeluar jika jangkitan sampai ke peringkat serius. Malah, kanak-kanak juga kelihatan pucat dan tidak sihat akibat kekurangan zat.
CACING BENANG
Paling biasa berlaku pada kanak-kanak berumur di antara lima hingga 14 tahun. Walaupun jangka hayat cacing ini pendek, pesakit biasanya mendapat jangkitan berulang. Cacing benang sangat halus dan kecil, berukuran di antara dua hingga empat milimeter sahaja, berwarna putih dan biasanya ditemui dalam satu kumpulan. Ia tinggal di dalam usus besar dan gejala gatal pada dubur akibat pengeluaran telur. Apabila kanak-kanak menggaru duburnya, telur tadi berpindah ke jari dan kuku. Selain gatal pada dubur, pesakit akan mengalami anemia, cirit-birit, muntah, letih dan hilang selera makan, batuk dan sukar bernafas.

Sumber: Utusan Malaysia


HATI-HATI AMBIL UBAT INI JIKA ANDA HAMIL. TAKE NOTE MAMA!

Sebaik-baiknya, semasa hamil, anda perlu berhati-hati apabila mengambil sebarang ubat termasuk ubat-ubatan yang boleh dibeli tanpa preskripsi doktor. Ini kerana sesetengah ubat boleh membahayakan bayi dalam kandungan. Ini tidak bermakna bahawa anda tidak boleh mengambil sebarang ubat jika anda benar-benar tidak sihat. Tetapi sebagai langkah berjaga-jaga, periksalah dengan doktor, pakar obstetrik ataupun ahli farmasi sebelum mengambil sebarang ubat.
SAKIT KEPALA

Sakit kepala biasa berlaku apabila anda hamil, terutamanya dalam trimester pertama. Jika anda memang sering mengalami sakit kepala, kehamilan boleh membuat masalah ini bertambah teruk. Paracetamol tanpa sebarang bahan tambahan ialah ubat penahan sakit yang paling selamat diambil apabila anda hamil.
Ibuprofen tidak seharusnya menjadi pilihan pertama untuk mengubati sakit kepala semasa hamil. Tiada bukti kukuh yang menunjukkan ubat ini membahayakan dalam trimester pertama dan kedua, tetapi sesetengah pakar menasihatkan anda mengelakkannya sebagai langkah berjaga-jaga.
Anda tidak harus mengambil ibuprofen semasa dalam trimester ketiga kehamilan. Pengambilan ibuprofen yang kerap pada peringkat ini boleh mengurangkan tahap cecair amniotik (air ketuban), menjejaskan perkembangan jantung bayi dalam kandungan dan melambatkan permulaan proses pelahiran. Walau bagaimanapun, jika anda mengambil ibuprofen hanya sesekali semasa hamil, ia tidaklah membahayakan.
Jangan ambil ubat-ubatan yang mengandungi codeine kecuali jika doktor anda yang mengesyorkannya.

KETIDAKCERNAAN

Ketidakcernaan dan pedih ulu hati boleh jadi satu masalah sepanjang kehamilan. Pada minggu pertama, salur penghadaman anda menjadi lemah menyebabkan makanan sukar dicernakan. Menjelang akhir kehamilan pula, bayi anda yang semakin membesar mula menolak perut anda ke atas. Ini boleh menyebabkan pedih ulu hati. Untuk melegakan keadaan ini, anda boleh cuba:

Antasid yang mengandungi magnesium dan aluminium.
Antasid yang mengandungi alginate.
Antasid berasaskan kalsium. Tetapi jangan kerap menggunakannya.
Periksalah dengan doktor anda sebelum mengambil sebarang ubat-ubatan lain untuk merawat ketidakcernaan dan pedih ulu hati.

MERAWAT SAKIT PERUT
Jika anda mengalami sakit perut beserta cirit-birit, anda pasti tidak selesa tetapi ini tidak akan membahayakan bayi anda. Anda boleh merawatnya dengan mengambil solusi rehidrasi oral untuk mengelakkan anda daripada ternyahhidrat. Jangan ambil ubat anti cirit-birit yang mengandungi loperamide.

BUASIR
Buasir (pendarahan) ialah perkara biasa dalam kehamilan. Doktor anda boleh mempreskripsi minyak ataupun ubat supositori untuk melegakan punggung anda.Anda akan dapati banyak produk untuk merawat buasir di farmasi-farmasi berdekatan. Jika doktor tidak mempreskripsikan apa-apa ubat kepada anda, periksalah dengan doktor anda atau ahli farmasi tentang ubat manakah yang selamat untuk digunakan.

KEPUTIHAN
Anda tidak boleh membeli ubat di farmasi untuk merawat keputihan. Ahli farmasi tidak akan memberi ubat untuk merawat keputihan kepada anda jika anda hamil. Jumpalah doktor anda untuk mendapatkan nasihat dan rawatan.

BATUK DAN DEMAM SELESEMA

Penyakit ini boleh membuat anda tidak selesa tetapi ada rawatan yang boleh anda cuba sendiri untuk melegakan simptom-simptomnya. Madu dan lemon dalam air panas telah digunakan sejak zaman berzaman untuk melegakan batuk.
Untuk hidung tersumbat, cubalah rawatan wap air panas.Jika ini tidak berkesan dan anda benar-benar sengsara kerananya, mungkin doktor anda atau ahli farmasi dapat mengesyorkan semburan hidung yang sesuai.
Jika anda demam, anda boleh ambil paracetamol untuk menurunkan suhu badan. Jika ini tidak berkesan, hubungilah doktor anda. Beliau mungkin akan mengesyorkan ubat seperti ibuprofen, tetapi hanya jika kehamilan anda berusia di antara 14 minggu dan 27 minggu.
Sentiasa gunakan sukatan paling sedikit ubat untuk jangka masa yang paling pendek. Periksa dengan doktor anda sebelum mengambil ubat batuk atau selesema yang lain, dan jangan ambil ubat yang mengandungi codeine.

KUTU RAMBUT
Kutu rambut memang menjengkelkan. Jika salah seorang ahli keluarga mendapatnya, amat mudah untuk anda dijangkiti. Mula-mula sekali, cuba sikat rambut anda semasa basah dengan menggunakan penyikat kutu. Anda mungkin perlu melakukannya beberapa kali selepas mencuci rambut untuk menghapuskan kesemua kutu dan telur-telurnya. Mintalah seseorang memeriksa rambut anda untuk memastikan ia sudah bebas daripada kutu. Anda mungkin dapati bahawa rambut anda lebih lebat semasa hamil. Oleh itu, jika terlalu sukar untuk menyikatnya, atau kaedah itu tidak berkesan, ada beberapa kaedah rawatan lain yang boleh anda gunakan:

Pertama, guna losyen dimethikon.
Jika ini tidak berkesan, cubalah malathion dalam persediaan berasaskan air.

KECACINGAN
Bagaimanakah saya dapat menghapuskan cacing benang dengan selamat?
Jika anda dikelilingi anak-anak kecil, cacing benang, seperti mana kutu rambut, adalah pelawat yang menjengkelkan dan mudah menjangkiti anda. Anda tidak boleh membeli sebarang ubat di pasaran untuk menghapuskan cacing ini. Ahli farmasi tidak akan memberikan ubat untuk merawat masalah ini kepada anda semasa anda hamil. Jumpalah doktor anda untuk mendapatkan nasihat dan rawatan.

Sumber: Utusan Malaysia


Sedapnya Resepi Makanan Bayi 6 Bulan Hingga 12 Bulan Ni!

Penceraian susu badan atau ‘weaning’ disertai dengan pengenalan ‘solid foods’ kepada bayi merupakan perkara yang dinanti-nantikan ibu bapa. Si kecil akan melangkah ke alam baru, merasa pelbagai jenis makanan dan ia pasti sesuatu yang mencabar dan menyeronokkan. Pelbagai resepi makanan bayi 6 bulan hingga 12 bulan mama boleh cuba
Ibu bapa juga perlu bijak memilih makanan pertama kepada bayi. Makanan pertama bayi haruslah sejenis makanan sahaja. Menurut pakar, buah-buahan seperti avokado, pisang dan ubi keledek merupakan antara pilihan yang terbaik sebagai makanan pertama bayi. Jom kita tengok resepi makanan bayi 6 bulan untuk rujukan mama!
Avokado merupakan makanan yang paling sesuai sebagai makanan pertama semasa proses penceraian susu. Avokado kaya dengan lemak mono-tidak tepu, sejenis lemak yang ‘baik’ dapat menurunkan risiko sakit jantung. Buah ini mempunyai kadar kalori yang tinggi berbanding buah lain, menepati keperluan bayi yang sedang membesar. Ia juga kaya dengan vitamin E yang boleh bertindak sebagai antioksidan mencegah kanser serta meningkatkan daya sistem imun badan. Tambahan pula, avokado sangat mudah untuk dicerna oleh bayi. Untuk memudahkan bayi anda menelan makanan pertamanya, pastikan anda menghasilkan puri buah yang lembut dan berkrim. Cara penyediaan puri buah avokado sangat mudah! Tidak perlu mesin pengisar atau memasak.

RESEPI PURI AVOKADO BERKRIM
Bahan-Bahan: 1 biji kecil avokado yang sudah ranum
Cara-cara:
Belah avokado kepada dua bahagian, keluarkan bijiKaut isi avokado dan lenyekkan menggunakan garfuTambah sedikit susu formula/susu badan (mengikut kesesuaian bayi anda) dan teruskan melenyek sehingga ia membentuk puri avokado yang berkrim
TIPS PENYIMPANAN PURI AVOKADO BERKRIM

Untuk menjimatkan masa penyediaan puri di masa hadapan, anda boleh menyediakannya dalam jumlah yang banyak dan simpan di dalam peti sejuk beku (freezer).Puri avokado tahan lama sekurang-kurangnya dua minggu. Simpan puri di dalam bekas kiub ais dan tutup dengan kertas aluminium sebelum disimpan di dalam peti. Jangan risau, ia tetap segar apabila dicairkan.Apabila anda hendak menyediakan puri tersebut, ambil beberapa ketul puri beku yang hendak disediakan pada waktu itu sahaja. Cairkan menggunakan ketuhar selama 15 saat secara berkala. Selepas setiap 15 saat, kacau puri sehingga cair. Apabila puri telah cair dan suam mengikut suhu yang diingini, pastikan anda kacau lagi agar suhu puri seimbang.Anda juga boleh cairkannya di atas dapur gas dengan api yang kecil. Kacau sehingga cair dan jangan terlalu lama kerana puri mudah hangusPastikan anda tidak menyimpan lebihan makanan bayi anda walaupun di dalam peti sejuk. Air liur bayi telah bercampur dengan makanan dan akan mencemarinya. Bakteria pada air liur boleh membiak dan akan mengakibatkan keracunan makanan.Resepi yang sangat mudah disediakan! Dalam masa sekurang-kurangnya 3 minit sahaja anda boleh menyediakan makanan pertama yang kaya dengan khasiat kepada bayi anda.
Namun begitu, ibu bapa harus pelbagaikan jenis makanan untuk bayi meliputi beberapa jenis kumpulan makanan iaitu bijirin, sayur, buah serta protein. Ianya penting untuk bermula dengan makanan bayi 6 bulan hingga 8 bulan kelahiran.Walaupun makanan harus dipelbagaikan, ibu bapa perlu memperkenalkan hanya satu makanan pada satu masa. Sebagai contoh, mulakan dengan puri avokado. Setelah si manja dapat membiasakan diri dengannya, perkenalkan makanan kedua daripada kumpulan makanan yang lain pula. Sebolehnya variasikan makanan bayi anda.Tunggu selama 4 hari selepas memperkenalkan makanan baru; ini akan membantu menentukan sama anda si manja gemarkan makanan yang baru diperkenalkan dan membolehkannya membiasakan diri dengannya. Dalam masa 4 hari ini, anda juga boleh mengesan tanda alahan kepada makanan, jika ada.Pada usia 6-8 bulan, sistem penghadaman bayi baru matang. Tekstur makanan bayi 6 bulan hingga 8 bulan paling sesuai ialah cair, puri, kisar atau lenyek. Beri makanan pepejal 2-3 kali sehari disertai dengan susu ibu 5-6 kali sehari. Berikut ialah cadangan resepi untuk kumpulan makanan bijirin, buah, sayur dan protein yang sesuai dijadikan makanan bayi 6-8 bulan.
————————————————————-
RESEPI MAKANAN BAYI 6 BULAN – 8 BULAN YANG TERBAIK

(RESEPI KUMPULAN BIJIRIN) – BUBUR NASI
25 g (¼ cawan) beras, dikisar halus450 ml (1¾ cawan) air
Cara memasak
Didihkan air. Masukkan beras yang dikisarhalus, kacau dari semasa ke semasa.
Reneh selama 10 minit dan teruskan mengacau.
Hidangkan semasa panas.
Cadangan : Untuk menambah khasiat, beras putih boleh digantikan dengan beras perang (mengandungi Vitamin B dan serat). Tambahkan susu ibu ke dalam bubur.
————————————————————-
(KUMPULAN BUAH-BUAHAN ) STEW EPAL
100 g (1 biji) epal merah, dibersihkan, dikupas, dibuang kulit, bijinya dan dipotong kepada saiz sederhana.250 ml (1 cawan) air
Cara memasak
Tuang air ke dalam kuali dan didihkan.
Masukkan buah epal ke dalam periuk.
Tutup dan renehkan selama 10 minit atau sehingga buah epal menjadi lembut.
Lenyek epal dengan menggunakan garpu sehingga menjadi puri.
Cadangan : Hidang bersama susu ibu. Buah epal boleh digantikan dengan buah-buahan yang lain seperti tembikai susu ataupun buah pir.
 ————————————————————-
(KUMPULAN SAYUR-SAYURAN) – LOBAK KUKUS
60 g (½ cawan) lobak merahAir yang secukupnya untuk mengukus
Cara memasak
Masukkan lobak merah ke dalam pengukus atau set penapis dan letakkan di atas air mendidih dan kukus
selama 15 minit atau sehingga lembut.
Masukkan lobak merah dikukus tadi ke dalam mesin pengisar dan kisar dengan menggunakan air yang
secukupnya. Lenyek lobak merah sehingga menjadi puri.
Cadangan: Hidangkan dengan bubur nasi atau susu ibu sebelum hidang. Lobak merah juga boleh digantikan dengan bayam, labu atau daun sawi. Puri sayur-sayuran boleh dimasukkan ke dalam sup sayur-sayuran
————————————————————-
GABUNGAN KUMPULAN (SAYUR, PROTEIN DAN BIJIRIN)

Anda disarankan untuk memberi makanan berasaskan bijirin, buah-buahan dan sayuran kepada bayi anda selama beberapa minggu sebelum memperkenalkan makanan daripada sumber protein seperti daging, ayam atau ikan. Dengan memperkenalkan makanan daripada sumber protein anda bolehlah menggabungkan makanan tersebut dengan kumpulan sayuran atau bijirin seperti berikut:
BUBUR NASI DENGAN TAUHU DAN KACANG PIS
25 g (2 sudu makan) beras25 g (1 sudu makan) tauhu, dicincang15 g (1 sudu makan) kacang pis, dibuang kulit500 ml (2 cawan) stok ayam rebusan sendiri
Cara memasak
Masak nasi dengan menggunakan rebusan stok ayam
Apabila bubur telah siap, masukkan kacang pis (lenyekkan jika perlu),
dan renehkan dengan api perlahan selama 5 minit.
Masukkan tauhu sebelum memadamkan api.
Sejuk dan lenyekkan sebelum hidang.
————————————————————-
RESEPI BUBUR BAYI 8 BULAN -12 BULAN YANG MUDAH DISEDIAKAN
Kadangkala, nak memasak untuk bayi boleh buat ibu pening kepala mencari idea apa yang boleh si comel makan. Kalau dah ada idea resepi bubur bayi, kena pilih pula yang sesuai dengan selera bayi anda. Semasa membesarkan si comel, anda perlu cuba mempelbagaikan jenis makanan yang anda berikan.

RESEPI BUBUR NASI
Bahan-bahan:
Suku penuh cawan beras (25 gram atau dalam anggaran 3 sudu besar)Satu tiga suku cawan air (dalam 450ml)
Cara memasak:
Didihkan air dalam periuk memasak. Masukkan beras tadi yang dikisar halus. Kacau beras tersebut dari semasa ke semasa.
Reneh bubur tersebut selama 10 minit dan teruskan mengacaunya.
Hidangkan bubur nasi semasa ianya masih panas.
————————————————————-
 RESEPI BUBUR NASI DENGAN LABU MANIS DAN LOBAK
Bahan-bahan:
1 batang lobak1 potong labu manisSuku penuh cawan beras (25 gram atau dalam anggaran 3 sudu besar)
Cara memasak:
Basuh semua bahan di atas dengan bersih seperti biasa.
Potong labu manis dalam bentuk dadu. Labu manis ini akan menjadi mudah lembik setelah dimasak dan mudah untuk dilenyek nanti. Jadi potong dalam bentuk dadu pun tak mengapa.
Lobak dipotong kecil ataupun dihiris. Anda boleh gunakan alat pengupas kulit timun dan lobak untuk menghirisnya sehingga nipis.
Masukkan semua bahan tadi ke dalam periuk memasak.
Seterusnya, hanya masakkan bubur nasi labu manis ini seperti biasa.
————————————————————-
RESEPI BUBUR NASI DENGAN TAUHU DAN KACANG PIS
Bahan-bahan:
1 sudu besar tauhu, dicincang (dalam 25 gram)2 sudu besar beras (dalam 25 gram)1 sudu besar kacang pis yang dibuang kulit (dalam 15 gram)2 cawan stok ayam rebusan sendiri (dalam 500ml)
Cara memasak:
Masak nasi dengan stok ayam rebusan sendiri dalam periuk memasak.
Setelah bubur nasi masak, masukkan kacang pis dan lenyek jika perlu.
Renehkan bahan dengan api perlahan lebih kurang 5 minit.
Masukkan tauhu ke dalam periuk sebelum memadamkan api.
Sejukkan dan lenyekkan untuk dihidang.
Sumber: zuriat.my


Tanda Badan Mama Penuh Toksin Melekat Di Dinding Usus. Cuba Semak!

Kulit boleh diumpamakan seperti ‘skrin televisyen’ yang memaparkan apa yang berlaku di dalam tubuh manusia. Kalau tubuh tak sihat, banyak toksin, ia boleh dikesan melalui kulit tak berseri, pucat, berjerawat dan kusam. Bukan setakat penyakit saja, kulit juga umpama ‘agen’ sama ada seseorang itu diselubungi perasaan tenang, gembira atau sebaliknya.
Justeru, setiap orang pastinya mahu kelihatan segar, bertenaga, berseri dan mempunyai kulit yang mulus menawan. Seringkali kita mengutamakan kecantikan dengan memberi penekanan terhadap penampilan luaran. Tak kira lelaki mahupun wanita, masing-masing sanggup mengeluarkan sejumlah wang untuk membeli set penjagaan kulit, makanan tambahan dan juga vitamin.
Toksin Keluar Dalam Bentuk Cela Wajah
Namun, tak ramai yang terfikir untuk melakukan pembuangan toksin dalam badan. Buat pengetahuan mama, kalau mama tak pernah buang toksin sejak lahir sampai umur mama cecah 30 tahun, bermakna dah bermacam jenis sisa toksin terkumpul dalam badan mama dan ini boleh menjejaskan kesihatan mama.
Mama selalu risau kulit kusam, berjerawat, pucat tapi sebenarnya inilah hasil akibat pengumpulan toksin dalam badan. Secara umumnya, jerawat, alahan, selesema, bau badan ni terjadi kerana proses pembuangan toksin yang sepatutnya berlaku dalam badan mama tidak terjadi. Jadi, toksin itu keluar dalam bentuk cela pada kulit manusia.
Simptom yang Mama Siti senaraikan ni hanya yang boleh dilihat di wajah. Tapi, toksin yang tak dibuang dalam organ tubuh badan mama boleh mengakibatkan kesan yang sangat teruk.
Peranan Hati & Usus Dalam Detox

Toksin dalam aliran darah menimbulkan beban kepada hati untuk menjalankan proses penyahtoksin secara berkesan dan hasilnya nutrien tidak dapat sampai kepada sel yang memerlukannya.
Definisi buang toksin atau lebih popular dengan sebutan detox sebenarnya amat berkait rapat dengan sistem pencernaan dan hati manusia. Kebanyakan daripada kita menganggap detox ni hanya melibatkan bahagian pencernaan, tapi amat penting untuk kita ketahui bahawa organ hati juga memainkan peranan penting dalam pembuangan toksin,  iaitu menerusi pembuangan air kencing.
Toksin boleh ditemui dalam hampir semua organ manusia, dimana sebahagian besarnya terhasil apabila sisa makanan yang tak dicerna sepenuhnya, pengambilan ubat-ubatan kimia, merokok, pengambilan minuman keras dan pemakanan yang tak seimbang, tak dapat dikeluarkan dari dalam tubuh.
Jadi, sisa-sisa ni akan terkumpul di mana-mana bahagian tubuh manusia. Sisa ni akan terkumpul untuk satu tempoh masa yang lama dan menghasilkan toksin. Sisa terkumpul ni  boleh dikeluarkan secara semula jadi melalui dua organ utama iaitu hati dan usus.
Rutin Pembuangan Air Besar Terganggu
Antara kaedah penyingkiran toksin secara semula jadi ialah melalui perkumuhan seperti buang air besar yang perlu berlaku sekurang-kurang sekali sehari bagi manusia normal. Mengikut kajian, wanita lebih kerap mengalami masalah buang air besar berbanding lelaki. Hah, kenapa pula macam tu?
Jika badan tak pernah detox, ia akan menyebabkan pengambilan makanan berkhasiat menjadi kurang bernilai.
Sebenarnya masalah ni berkaitan dengan corak pemakanan yang tak betul seperti kurang mengambil makanan berserat dan minum air masak, kurang bersenam serta pengambilan ubat termasuk ubat untuk kurus.
Sebarang pengambilan ubat kurus yang melawaskan pembuangan air besar akan menyebabkan gangguan pada rutin perkumuhan, lebih-lebih lagi apabila mereka menghentikan pengambilan ubat tersebut. Pengambilan ubat-ubatan ini akan menyukarkan lagi proses pembuangan air besar yang mengakibatkan sembelit.
Proses membuang air besar yang normal dan baik untuk seseorang ialah sekali sehari. Tapi jika seseorang tak buang air dengan kadar yang sepatutnya, kemungkinan besar, najis yang berada di dalam usus akan menjadi hitam dan melekat pada dinding usus dan seterusnya menjadi toksin dalam tubuh.
Tanda-Tanda Badan Mama Penuh Toksin
Seperti yang kita tahu, banyak penyakit bermula daripada usus, sebab organ tersebut merupakan tempat pengumpulan toksin. Jadi, bila toksin tersebut tak dikeluarkan, ia akan diserap semula ke dalam badan. Justeru, bila tubuh tak menjalani proses detox atau nyah toksin sejak lahir, tubuh kita akan mula menghantar amaran bahawa badan kita penuh dengan toksik.
Sakit kepala Letih tanpa sebarang sebabSusah bangun tidurBahagian sekeliling mata gelap Bahagian tertentu di permukaan kulit seperti di bahagian bawah lengan, celah paha juga akan kelihatan gelap daripada warna asal kulitAngin dalam badanAlahan Radang sendi & sinusBerat badan meningkatSelulitJerawat
Kegagalan badan untuk menyah toksin menyebabkan seseorang mengalami masalah kulit serta bau badan yang tak menyenangkan.
 Semua ni adalah tanda-tanda bahawa tubuh mama perlu menjalani proses nyah toksin bagi membersihkan ruang yang tersumbat. Detox umpama agen pencuci yang ‘mengikis’ sisa buangan yang melekat di dinding usus dimana ia tak pernah dibuang dalam tempoh yang sepatutnya.
Terdapat kajian yang menunjukkan bahawa jika seseorang mempunyai toksin yang berlebihan dalam badan ia bukan saja akan menjejaskan fungsi anatomi tubuh tetapi emosi juga. Individu yang kerap marah-marah, emosional sering dikaitkan dengan kandungan toksin yang berlebihan dalam tubuh.
Detox Tak Sesuai Untuk Ibu Mengandung
Ibu mengandung atau yang sedang menyusukan bayi tak disarankan untuk detox. Tapi kalau mama sedang merancang kehamilan, lain pula ceritanya. Ibu-ibu yang merancang ni boleh amalkan detox sambil mengambil ubat seperti asid folik untuk perkembangan janin.
Bila mama selalu detox, ia secara tak langsung menyediakan tubuh badan yang lebih bersih untuk mama mengandung kelak. Bila waktu yang sesuai untuk proses detox? Selepas bersalin dan menyusukan anak. Ini penting untuk kembalikan kesegaran serta susuk tubuh yang lebih segar dan menawan.
Bagaimana Nak Buang Toksin?
Banyakkan pengambilan sayur-sayuran dan buah-buahan selain pastikan minum air secukupnya supaya proses pembuangan air besar berjalan lancar.
1. Diet Air
Antara cara yang popular digunakan untuk membuang toksin ialah diet jus dan diet air. Minum air yang mencukupi merupakan cara mudah dan murah untuk menyingkirkan toksin berlebihan dalam badan.
2. Cuci Usus (Colonic Irrigation)
Tapi ada juga yang memilih cara yang lebih ekstrem iaitu melalui proses yang dinamakan colonic irrigation atau mencuci usus. Cara ini dibuat dengan memasukkan tiub ke dalam usus dan menyedut kotoran yang ada di dalamnya. Cara ni agak mahal dan hanya boleh dilakukan oleh pengamal perubatan yang diiktiraf.
Sumber: audelabeauty
BACA JUGA KANSER USUS MERUPAKAN KANSER KEDUA TERTINGGI BAGI KAUM LELAKI
Pesan Mama Siti:
Kalau mama rasa susah sangat nak detox, kena beli buah dan sebagainya, usahakan untuk banyak minum air. At least, tiga liter sehari. Cara paling mudah, murah dan berkesan. Jangan lupa untuk minum air bila mama mula rasa dahaga. Kalau air kencing mama warna kuning pekat, minum air banyak-banyak supaya boleh buang balik segala toksin yang terkumpul dalam tubuh.


CHOMEL | PEMBERSIH SEMULA JADI BEBAS KIMIA TERBAIK BUAT BAYI

Setiap ibu bapa amat prihatin dalam memastikan anak-anak mereka membesar dalam persekitaran yang sihat. Namun, persekitaran kita hari ini kurang meyakinkan. Daripada lantai rumah hingga perabot, tahap kebersihan buah-buahan serta sayur-sayuran, pakaian yang dibasuh menggunakan serbuk pencuci, alat permainan, udara yang tercemar dan banyak lagi membawa seribu satu rugutan daripada ibu bapa. Semua ini boleh menyebabkan anak-anak, khususnya bayi mengalami masalah alahan pada kulit sekaligus menyebabkan penyakit lain seperti asma, ADHD, sistem pernafasan dan mata. Kulit merupakan organ terbesar pada tubuh manusia. Ia bertindak sebagai pelindung utama sebarang ancaman dari luar tubuh. Pada kulit juga mengandungi sel istimewa untuk sistem ketahanan badan manusia. Apabila kulit menghadapi masalah alahan atau iritasi ia mengurangi fungsi sebagai penghalang ancaman seperti kuman dari luar.
Keterbiasaan membeli produk yang ada di pasaran tanpa melihat isi kandungan produk itu boleh mengundang masalah dikemudian hari. Disebabkan kerisauan tersebut, Pengasas produk CHOMEL mengambil inisiatif untuk menghasilkan produk yang selamat untuk keluarga terutamanya kepada bayi. Beliau turut mempunyai kerisauan yang sama seperti apa yang ibu bapa lain fikirkan dalam memilih produk terbaik untuk si manja. Maka terhasilkan produk CHOMEL, rangkaian produk pembersihan yang menjadi jenama pilihan ibu bapa diserata dunia.

PRODUK CHOMEL- SELAMAT, BERKESAN, SEMULA JADI & MESRA ALAM
Sebagai jenama yang dipercayai untuk bayi, CHOMEL telah menghasilkan produk yang selamat, semula jadi, mesra alam, berkesan dan efektif, sekali gus memastikan setiap produk menepati tahap piawaian yang ditetapkan. Produk CHOMEL berasaskan semula jadi mampu memberikan yang terbaik kepada bayi. Ini kerana produk semula jadi tidak mengandungi bahan kimia berbahaya seperti  paraben, klorin, SLE, sodium sulfat, bahan pewarna dan pewangi tiruan, alkohol serta bahan sintetik berbahaya yang boleh memberi kesan negatif pada si manja. Jadi ianya sangat selamat untuk digunakan khususnya bagi mereka yang mempunyai kulit sensitif. Apabila tiada bahan kimia digunakan, sabun pembersih yang terhasil tidak meninggalkan sebarang kesan dan bersifat lembut ke atas lapisan kulit.
Rangkaian produk pembersihan CHOMEL termasuk untuk kegunaan bayi baru lahir serta kegunaan harian, seperti  Baby Laundry Detergent (RM27.90), Toy & Surface Cleaner (RM23.90) , Breast Pump & Bottle Cleanser (RM23.90) dan  Travel & Highchair Cleaner (RM15.90)

DIIKTIRAF & DIPERCAYAI
Produk Chomel telah mendapat kelulusan ujian dermatologi untuk kulit sensitif. Keberkesanan dan keselamatan menggunakan produk CHOMEL telah terbukti dengan pengiktirafan yang telah diberikan. Rangkaian produk pembersihan CHOMEL  diiktiraf mengikut piawaian detergen semula jadi  mengikut salah satu badan pensijilan terkemuka dunia dengan piawaian yang ditetapkan. Oleh itu, penggunaan produk ini adalah selamat dan telah diakui.

Sehubungan itu, ibu bapa harus membeli produk penjagaan rumah atau pembersihan harus memeriksa kandungan yang tertera.  Sasaran  CHOMEL adalah untuk membantu ibu bapa memastikan bayi mereka selamat daripada bahaya persekitaran dan pendedahan bahan kimia selain menjaga alam sekitar. Sebab itulah wujud Misi CHOMEL, ‘To empower people to live happy and healthy lives.  We believe in clean without compromise and meaningful transparency with thoughtful design.  We believe in changing the world, one product at a time.’

UNTUK MAKLUMAT LANJUT DAN PEMBELIAN PRODUK HUBUNGI:

ESONA Nature Sdn Bhd46, Jalan 1, Taman Industri Pandan Indah55100 Kuala Lumpur,Telefon: +6016 – 7750 888Website: http://www.chomelbaby.comEmail: chomelbb@gmail.comFacebook:  CHOMEL ( https://www.facebook.com/chomelbb )


PENGALAMAN DALAM BILIK BERSALIN SETIAP MAMA BERBEZA

Prosedur dan pengalaman dalam bilik bersalin sememangnya berbeza. Ia bergantung kepada beberapa faktor seperti jenis hospital, keadaan bayi dalam kandungan, dan tindakan doktor yang mengendalikan proses bersalin anda. Walaubagaimanapun, jika anda bersalin secara normal, ada rutin tertentu yang tidak banyak berbeza antara satu dengan yang lain.

HANYA AKAN DIBAWA KE BILIK BERSALIN SEMASA FASA AKTIF

Maksudnya, apabila anda ke hospital, anda tidak akan terus pergi ke bilik bersalin, melainkan jika kepala bayi sudah benar-benar hampir terkeluar. Bergantung pada seawal mana anda pergi hospital apabila terdapat tanda-tanda bersalin, biasanya anda akan diperiksa luas bukaan serviks terlebih dahulu. Untuk memeriksa bukaan rahim ini, doktor akan memasukkan jari ke dalam rahim anda – selalu orang kata ‘seluk’. Sakit jugalah kena seluk ni, sebab kita memang tak selesa. Jika masih dalam fasa awal, anda akan ditempatkan di wad buat sementara waktu. Hanya apabila kontraksi berlaku setiap 2-3 minit, barulah anda akan ke bilik bersalin.

KENA BUANG AIR TERLEBIH DAHULU

Jika anda disahkan hampir bersalin, jururawat akan memberikan ubat pelawas supaya anda membuang air besar sebelum ke bilik bersalin. Kalau boleh buang air secara semulajadi pun, tiada masalah. Kalau boleh, jangan pula minum air banyak-banyak sangat sebelum nak masuk bilik bersalin. Nanti, doktor akan periksa perut. Kalau penuh, kita terpaksa kosongkan dan kencing melalui tiub. Seperkara lagi, pastikan anda menjaga kebersihan diri setiap masa dan mencukur bulu ari-ari apabila menjelang tempoh bersalin. Ini dapat memudahkan proses jahitan sekiranya berlaku pembedahan atau episiotomi (potongan pada perineum).

KEADAAN DI BILIK BERSALIN YANG SEJUK

Bilik bersalin biasanya amat sejuk untuk mengelakkan kontaminasi.  Berkongsi pengalaman dalam bilik bersalin, penulis sendiri menggigil dan mengalami peningkatan suhu badan (demam sedikit) akibat tidak dapat menahan sejuk. Jadi, mintalah selimut jika anda berasa kesejukan nanti. Sesetengah hospital membenarkan suami masuk untuk menemani anda. Jika tidak dibenarkan, anda akan menunggu bersama pembantu perubatan atau jururawat sehinggalah bayi betul-betul bersedia untuk keluar.

BANTUAN JURURAWAT

Dalam keadaan kesakitan juga, kita akan memerlukan pelbagai bantuan dan permintaan. Dalam kebanyakan keadaan, mereka sangat mesra dan sedia membantu anda. Tapi, tidak semestinya jururawat akan melayan semua kehendak anda, lebih-lebih lagi permintaan yang tidak munasabah. Oleh itu, janganlah terlalu ‘demanding’ sehingga menguji kesabaran mereka. Bertahan dan bersabar itu lebih baik.

UBAT TAHAN SAKIT BOLEH BUAT ANDA MENGANTUK

Dalam fasa aktif kontraksi akan menjadi semakin sakit. Percaya tak, ramai ibu berpendapat kontraksi ini berkali ganda lebih sakit berbanding saat melahirkan bayi itu sendiri. Maka, doktor akan menawarkan pengambilan ubat tahan sakit seperti suntikan epidural dan gas entonoks. Biasanya, akan ada kesan sampingan seperti mengantuk atau loya selepas bersalin. Ada juga pengalaman yang ibunya tertidur terlalu mengantuk sehingga tak dapat meneran akibat pengambilan ubat tahan sakit ini. Namun, ramai yang mengaku bahawa ubat tahan sakit ini amat membantu dalam mengurangkan kesakitan yang dialami.

KELAHIRAN NORMAL JUGA KADANGKALA PERLUKAN BANTUAN

Ketika kepala bayi mula kelihatan, mungkin anda akan berasa pedih sedikit. Proses melahirkan ini boleh memakan masa antara 20 minit hingga 2 jam. Jika anda berjaya melahirkan bayi secara normal, bayi anda akan keluar apabila diteran. Sekiranya anda mengambil masa terlalu lama atau laluan terlalu sempit, doktor akan membuat potongan episiotomi. Jika masih tidak berjaya, doktor mungkin akan menggunakan peralatan seperti vakum dan forsep.

HARGAI ‘SKIN CONTACT’

Bayi yang baru lahir akan ditunjukkan kepada anda, dibersihkan hidung dan matanya, diberitahu jantinanya, dan diberikan ‘skin contact’ buat seketika. Walaupun anda kepenatan dan mungkin mengantuk akibat ubat tahan sakit, proses ini amat penting untuk ibu dan bayi kerana ia dipercayai dapat menstabilkan suhu bayi dan memberi kelegaan kepada anda berdua. Anda juga boleh menyusukannya jika bayi mahu menyusu. Selepas itu, bayi akan dibawa semula ke nurseri untuk dimandikan dan diazankan oleh suami anda.

PROSES MENGELUARKAN PLASENTA KADANGKALA TIDAK DISEDARI

Oh ya, anda masih perlu mengeluarkan plasenta (uri) yang masih tertinggal di dalam rahim. Biasanya jarak masa melahirkan bayi dan plasenta ini tidak begitu lama, sekitar 5-30 minit. Mungkin anda akan merasakan kontraksi kecil menandakan plasenta anda sedang terpisah daripada dinding rahim dan sedia untuk dikeluarkan. Jururawat atau doktor juga boleh membantu mengurut-urut rahim anda supaya ia dapat dikeluarkan dengan lebih mudah. Tapi, ramai juga wanita yang tak perasan pun plasentanya telah keluar!

PROSES MENJAHIT PERINEUM. SAKITKAH?

Jika tadi anda melalui proses episiotomi, luka akan dijahit semula sejurus selepas plasenta keluar. Walaupun sakit, tetapi pada ketika ini anda sudah boleh bertahan kerana ramai menganggap kontraksi adalah jauh lebih sakit. Keadaan anda akan diawasi buat beberapa ketika untuk memastikan rahim terus mengecut dan tidak berlaku pendarahan yang terlalu banyak. Anda akan dibekalkan dengan tuala wanita daripada hospital atau tuala wanita khusus yang telah dibeli untuk menampung darah nifas. Selepas semuanya selesai, anda akan dibawa ke wad untuk berehat dalam pantauan doktor dan jururawat.

ANDA PENAT, TAPI SUKAR BEREHAT

Selepas semuanya selesai, anda akan berasa amat letih dan lapar selepas selesai bersalin. Jika tak bertenaga untuk makan, jamahlah sedikit makanan yang bertenaga seperti kurma. Jika anda dan bayi tiada sebarang masalah atau komplikasi, biasanya bayi akan diletakkan bersebelahan anda sebaik sahaja dimandikan dan diazankan oleh suami anda. Apabila bayi mula diletakkan di sebelah, anda perlu sentiasa ‘alert’ untuk menyusukan bayi, menukar lampinnya, dan menenagkannya jika menangis. Untuk ibu yang pertama kali melahirkan, ini bukanlah suatu yang mudah apabila terpaksa melakukannya sendirian, lebih-lebih lagi dalam keadaan yang letih dan sakit. Sementara itu, segala proses dokumentasi akan dijalankan dan biasanya si suami akan menguruskan segala hal pendaftaran kelahiran, bil hospital, dan sebagainya. Proses bersalin normal tidak memerlukan anda untuk tinggal lama di wad, hanya sekitar 1-2 hari melainkan jika berlakunya sebarang komplikasi yang serius.

Sumber:  zuriat.my


MOTIVASI BUAT IBU TUNGGAL

Kehidupan ibu-ibu tunggal adalah sangat mencabar iaitu dari aspek ekonomi, sosial, psikologi, perhubungan dengan masyarkat dan sebagainya terdapat juga golongan yang ini dapat membangunkan semula kehidupan mereka kerana dari cabaran yang dihadapi mereka telah dapat meningkatkan “resilency” jati diri. Terdapat juga sebilangan ibu tunggal ini yang telah berjaya membuktikan kehidupan mereka berjaya apabila menceburi bidang perniagaan. Oleh itu masyarakat sejagat juga perlu memainkan peranan penting agar golongan ibu tunggal ini dapat meneruskan kelangsungan hidup bersama-sama anak yang ditinggalkan dan mengubah persepsi dan tanggapan yang negatif pada golongan ini. Seseorang wanita ditakrifkan sebagai Ibu Tunggal sekiranya :

Wanita yang kematian suami dan sedia meneruskan tugas membesarkan anak-anak.
Wanita yang telah bercerai dengan suami dan diberi hak penjagaan ke atas anak-anaknya
Wanita yang tidak diberi nafkah oleh suami untuk menyara hidupnya dan anak-anaknya
Wanita yang berada di dalam proses penceraian (yang mungkin akan mengambil masa yang panjang).
Suami uzur dan tidak mampu menyediakan nafkah dan memerlukan penjagaan rapi.
Wanita yang membesarkan anak orang lain tanpa pertolongan suami

KESAN GELARAN “IBU TUNGGAL” KEPADA WANITA TERSEBUT
Tiada wanita yang inginkan gelaran tersebut. Oleh itu status ibu tunggal sebenarnya secara tidak langsung memberi tamparan yang begitu hebat kepada perubahan kehidupan secara keseluruhanya kepada golongan ini samada dari segi sudut ekonomi, sosial, psikologi berbanding sebelum itu.

CABARAN EKONOMI
Cabaran utama yang terpaksa golongan ibu tunggal hadapi adalah keadaan/isu ekonomi. Bagi isteri yang menjadi ibu tunggal yang selama ini merupakan suri rumahtangga, bukanlah perkara yang mudah untuk golongan ini untuk mencari peluang pekerjaan diluar. Suasana ini semakin rumit bagi golongan ibu tunggal yang tidak berpendidikan. Walaupun golongan ini mungkin mendapat peluang pekerjaan, cabaran seterusnya yang terpaksa dihadapi adalah penjagaan anak semasa mereka berkerja. Disebabkan ini ramai ibu tunggal yang memilih untuk bekerja atau berniaga sendiri. Namun, ini hanya mendatangkan pendapatan yang kecil. Sumber pendapatan yang tidak seberapa menghadkan pilihan mereka justeru hanya mampu menikmati kualiti hidup yang rendah bagi meneruskan kelangsungan hidup.
CABARAN SOSIAL

Oleh kerana kekangan kewangan dan tiada sumber pendapatan tetap terdapat juga kes yang mana golongan ini terjerumus dengan gejala sosial. Mereka yang terjerumus selalunya dari golongan yang mempunyai spiritual dan kefahaman jati diri yang rendah serta kemahiran daya tindak yang tidak membantu. Ramai melibatkan diri dengan jenayah sosial seperti pelacuran, penagihan dadah dan jenayah kecurian demi menyara anak-anaknya.
Taraf hidup yang tinggi di kawasan bandar memaksa golongan ini tinggal di tempat tinggal yang tidak kondusif. Ini bukan sahaja mendedahkan mereka tetapi juga anak-anak mereka kepada ancaman sosial seperti rogol, peras ugut dan sindiran orang lain.
Ibu tunggal harus diberi pendedahan tentang prosedur permohonan skim perumahan kos rendah yang disediakan oleh kerajaan serta pelbagai bantuan yang diberi oleh pihak kerajaan ataupun swasta. Satu daripadanya iaitu bantuan sosial, pemberian pengetahuan, latihan dan kemahiran bagi membolehkan ibu tunggal memulakan perniagaan mereka dan berdikari. Pengetahuan tentang selok-belok perniagaan, misalnya, boleh dimanfaatkan oleh mereka.Kemahiran kerja tangan,memasak, menggubah dan mengandam pula boleh dijadikan aset untuk mereka memulakan perniagaan.

CABARAN PSIKOLOGI

Tanggapan negatif seiring dengan gelaran ibu tunggal boleh menimbulkan tekanan psikologi. Golongan ini sering kali tidak menjadi pilihan majikan memandangkan tanggungjawab mereka yang mungkin akan mengganggu kerja mereka.
Wanita yang tiba-tibanya kehilangan suami dan tempat bergantung menyebabkan kehancuran perangkatan jiwanya. Dalam keadaan ketiadaan suami sebagai pencari rezeki utama mereka terpaksa bergantung kepada diri sendiri. Stigma yang dikenakan terhadap mereka oleh masyarakat memburukkan lagi keadaan. Kegagalan memberikan sebuah keluarga yang bahagia kepada anak-anak mereka, membuatkan mereka berasa bersalah. Tekanan hidup atas sebab kesempitan wang juga menjejaskan kehidupan mereka di masa depan.

CABARAN DALAM BERURUSAN DENGAN MAHKAMAH

Bagi ibu tunggal akibat perceraian, masalah yang dihadapi ada dalam berurusan dengan Mahkamah. Mereka sering dipersendakan, tidak dilayan dengan adil, terpaksa berulang-alik ke Mahkamah untuk menyelesaikan kes dan seumpamanya. Ada juga ibu tunggal ini tidak tahu undang-undang serta prosedur mahkamah dan tidak tahu hak mereka.
Majoriti dari mereka ini juga menghadapi masalah dengan bekas suami yang enggan bekerjasama terutamanya dalam hal memberi nafkah untuk anak-anak yang sebenarnya merupakan tanggungjawab mereka.

KESAN

Kesan Menjadi Ibu Tunggal Kepada Anak-Anak

Anak yang tinggal dalam keluarga ibu tunggal tidak mendapat kasih sayang yang secukupnya. Ini menjejaskan perkembangan diri anak-anak tersebut secara menyeluruh dari aspek fizikal, intelektual dan sosial. Kekurangan kasih sayang juga boleh menganggu perkembangan personaliti kanak-kanak. Kanak-kanak daripada ibu tunggal sukar untuk melafazkan perasaan mereka ini disebabkan mereka takut untuk menyinggung perasaan ibu

Kesan Menjadi Ibu Tunggal Kepada Masyarakat

Kedudukan Ibu tunggal pada padangan masyarakat juga berbeza-beza samada persepsi yang berbentuk positif ataupun negatif. Terdapat segelintir ibu tunggal yang dapat memajukan diri dan bangkit dari kejatuhan dengan berkecimpung dengan perniagaan akan dilihat sebagai ibu tunggal yang berjaya untuk memajukan diri. Sebaliknya ibu tunggal juga dianggap sebagai ancaman kepada wanita-wanita dan pasangan suami isteri yang akhirnya boleh mendatangkan pandangan yang negatif.

Sumber: myhealth.gov.my